text:
Sosial
Mayornan por kuminsá registrá nan yu pa… Fiesta di Sanikolas na Renaissance Mall & Rif Fort
WILLEMSTAD – Un djis ta asina leu atrobe; Sanikolas lo ta di bishita na Kòrsou i manera tur aña di nobo Renaissance Mall & Rif Fort ta preparando pa su fiesta! Tur mucha di 3 pa 10 aña di edat ta invitá pa selebrá e fiesta di Sanikolas i su Pietnan.
This content is exclusive for members
Register or login to unlock this article
Sosial
Raey Lauffer Rei di Tumba 2023
Sosial
Último presentashon Biggy Boy riba 26 Desèmber na Kòrsou
Willemstad,— “Jeon” Biggy Boy, ta rumbo pa Kòrsou pa su último presentashon. Ta trata di e evento Biggy Boy Forever “The Shutdown”i espektativanan ta haltu. E presentashon lo ta unu ku tei tuma luga den WTC riba 26 di desèmber próksimo.
Djasabra tras di lomba e artista, a publiká riba su ret sosial ku 26 di desèmber e lo ta den WTC ku su konsierto tan eksitoso “Biggy Boy Forever”. Den e kaso aki, e konsierto lo tin e nòmber Biggy Boy Forever “The Shutdown” debí ku e konsierto lo ta su último presentashon pa un periodo largu. For di komienso 2022 konsiertonan di Biggy Boy Forever tabata rementá kaya. E konsierto
Sosial
Brian Dekkers ta uni forsa ku Mr. Ray Bass i Kilate Tesla ku e kantika ‘Freedom’
WILLEMSTAD / SOEST – En kuadro di e diskulpa ku gobièrnu hulandes ta duna awe pa nan rol durante e époka di sklabitut, kantante Brian Dekkers huntu ku Mr. Ray Bass i Kilate Tesla ke rekordá pueblo e importansia di libertat real, kual ta kuminsá den nos mente. E kantika Freedom, Brian Dekkers ke duna atenshon na e deseo di kada un di nos, pa eksperensia libertat real den nos bida, sea ta libertat finansiero, libertat den nos abilidat di pensa i kere, of libertat pa stima i biba un bida ku propósito.
Banda di e diskulpa di gobièrnu hulandes dia 19 di Desèmber, lo lansa un aña di Konmemorashon di e Pasado di Sklabitut riba 1 di yüli 2023 te ku 1 di Yuli 2024. Aki lo duna atenshon spesial na nos pasado di sklabitut, un parti importante i doloroso ku anteriormente no a haña masha atenshon den nos historia. Den e konteksto aki, Gobièrnu Hulandes ta pone 2 mion euro tagram @mrraybass i Kilate Tesla na Instagram @kilatetesla pa mas muzik i presentashon.
Daily Nobo
Giants A Firma Roberto Perez… …Catcher Venezolano..
E ta ku Piratas: Andujar ta bai Triple A…
Nottinham Forest a logra den pitu pa firma Keylor Navas
Jeremy Antonisse pa FC Emmen pa restu di temporada
Siman pasa direktiva i e tim di maneho di FFK a partisipá na un workshop di Concacaf
Djasabra mèrdia: Serka di 200 persona a keda evakuá di un edifisio ku a pega na kandela na Miami
Raey Lauffer Rei di Tumba 2023
Den demanda kontra TUI…. Abogado hulandes a pèrdè kaso pa su kliente pegando barkunan monumental
ELUMAR BACHIELIE PA KANTIDAT DI KRIMEN KOMETÉ DEN KORTE
Preis di poduktonan na Boulevard Market Place ta yega te den nubia!!
Trending
-
International5 days ago
Djasabra mèrdia: Serka di 200 persona a keda evakuá di un edifisio ku a pega na kandela na Miami
-
Sosial7 days ago
Raey Lauffer Rei di Tumba 2023
-
Lokal5 days ago
Den demanda kontra TUI…. Abogado hulandes a pèrdè kaso pa su kliente pegando barkunan monumental
-
Lokal5 days ago
ELUMAR BACHIELIE PA KANTIDAT DI KRIMEN KOMETÉ DEN KORTE
-
Lokal5 days ago
Preis di poduktonan na Boulevard Market Place ta yega te den nubia!!
-
Lokal5 days ago
Reunion di Parlamento a bira Babiloniko awe mainta
-
Lokal5 days ago
Dia pa dia ta bira pió….. Reunion di Parlamento a bira Babiloniko awe mainta
-
Deporte3 days ago
E ta ku Piratas: Andujar ta bai Triple A…


c: text/html

text:
Samuel Sariento ta presenta su tres obranan ceramico den cual e ta utilisa cierto trabaonan di comunidadnan humano, cu awendia ta wordo ehecuta ariba un manera totalmente diferente of cu a disparce por completo, pa demostra e corelacion arquetipico (origen, fuente), entre genera conocemento, e organisacion y e control di e bida humano den diferente parti di e planeta. E produccion di Cacao (2022), E fabricacion di tegel (2022) y E construccion di un muraya di torto (2022) ta bay acompaña pa storianan cortico den cua Samuel ta purba vocivera e resultadonan di su investigacion desde e elementonan comun den e ehercicio di conta storia.
Samuel Sarmiento ta un artista autodidactico. Na 2010 ela haya su diploma den produccion artistico na Politécnica Universidad de Valencia. Ela participa den various exposicion individual y colectivo na Aruba, Venezuela, Spaña, Hulanda, Argentina y China. Su trabao ta consisti di karakternan enigmatico, dunando e un sentido misterioso, di non conformidad y insertidumbre hunto cu un nuance comico y sensacionan irreal. Su trabao ta e equivalente pictorial di su pensamento y creencianan relata na cuentanan di Caribe.
Pa añanan ela usa verf di azeta y acrilico pa su projectonan, pero awo e ta experimentando cu ceramica y video. Un di su interesnan central ta e rol di un obheto como e narrado di e storia. Un di e themanan central den su trabao ta humanidad den tur su formanan y contradiccion ta wordo mira den e perspectiva di e tercera persona. Su arte por ta politico na ocasion, na unda e ta trece dilanti conceptonan mane nacemento, morto, exilio, decolonisacion, justicia y guerra. Den todo caso, semper bo lo haya un referencia na symbolismo, sea den e cultura di Caribe, Latino America, Africa of te hasta den religion Europeo y eventonan historico. Via su interes den simbolismo y archetipo e ta traha un refleho di e ficcion di e mundo occidente versus ficcion den e ambiente Caribense pa demostra cu cierto ideanan cu lo ta logico pa cierto sociedadnan porta straño pa otro. Mane Ngozi Adichie ta bisa, un storia por ta peligroso ya cu no ta tur hende tin e experiencia of normanan pa traduci un situacion. Nos capacidad pa jusga of compronde un momento singular ta depende di nos mechanismo simbolico y nos realidadnan. E ta considera su mes un colector di memorianan, creando diferente archivonan pa generacionan futuro.
Samuel ta biba y traha na Aruba.

robotstxt: allowed

filter: keep


text:
WILLEMSTAD – E kaso kontra Elvis ‘Monster’ Kuwas a kontinuá ayera. Den e seshon di ayera fiskal Sr. Gert Rip a pidi un kondena di bida largu pa Kuwas. Di otro banda e abogado di Kuwas, Sra. Olga Saleh-Kostrzewski a pidi pa Hues no aseptá e kaso ku a keda trese dilanti pa Ministerio Públiko.
Den su rekisitorio fiskal Sr. Rip a pasa riba tur e pruebanan ku Ministerio Públiko tin den kontra di Kuwas. Ta trata aki di primariamente deklarashonnan ku e propio akusado a hasi i tambe deklarashon di otronan den kontra di e akusado. Tambe Ministerio Públiko a logra haña evidensia di sierto echonan a base di komunikashon ku a keda di tap. E uniko prueba tékniko ku fiskal a presentá ta un análisis di e lokalisashon di e telefòn selular di Kuwas. Ministerio Públiko a trese un eksperto for di Hulanda pa analisá den ki area e telefòn selular tabata riba 5 di mei 2013.
Abogado di Kuwas, Sra. Saleh-Kostrzewski na su turno no ta di akuerdo ku e forma ku Ministerio Públiko a optené e deklarashonnan den kontra su kliente. Segun e abogado, e deklarashonnan ku a keda hasi den kontra di su kliente e keda hasi bou di promesa di algu for di Ministerio Públiko. Tambe Sra. Saleh-Kostrzewski ta di opinion ku e deklarashonnan hasi kontra Kuwas no ta kuadra ku bèrdat. Pa loke ta trata e konfeshon di Kuwas, e abogado ta di opinion ku Kuwas a hasi esaki bou di preshon i sin representashon di su abogado.
Fiskal Sr. Rip den e seshon di ayera a hasi su máksimo pa proba su kaso kontra Kuwas. Sin embargo ta di wak kiko Hues ta bai hasi ku e defensa ku Sra. Saleh-Kostrzewski a presentá. Ta konvensente ku Kuwas ta involukrá den e akusashon kontra dje pero e manera ku e deklarashonnan kontra Kuwas a keda optené ta trese duda i ku tur probabilidat Hues lo bai konsiderá esaki den su desishon final. Kuantu konsiderashon Hues lo duna esaki lo bai ta di sumo importansia teniendo na kuenta ku e por tin no solamente efekto riba e kaso kontra Kuwas pero tambe den henter e Kaso Magnus i Maximus.
Falta di pruebanan tékniko a hasi Ministerio Públiko sumamente dependiente di deklarashonnan. Pruebanan tékniko lo a kita hopi di e peso for di e deklarashonnan i laga Ministerio Públiko ku un kaso muchu mas fuerte.


text:
WILLEMSTAD — Un di e top prospektonan di e ekipo di Ajax, Riechedly Bazoer ta aktualmente na Korsou. Luis da Silva no a perde e oportunidat i a kondusi un entrevista ku e futbolista aki. Tende kon e futbolista di sanger Kurasoleño aki ta konta di su karera futbolistiko i su eksperensha temporada pasa ku Ajax. Tambe Riechendly ta duna su pronostiki riba e final di Champions League mañan entre Barcelona i Juventus.
Tambe Luis a kombersa ku wela i tio di Riechendly riba nan eksperensia ku un futbolista profeshonal den famia i tambe loke nan huntu ku Riechendly ta hasi pa e bario di Koraal Specht.
Nos ta na altura ku tin un problema ku e sonido riba selular i ta purbando na drecha esaki.


text:
Miembro Trabou Pa Kòrsou TPK, Abigaïl Mahalja Boelijn Lesa, investigá, sifra, rapòrt, website, google i lei mes nada Parlamentario nan mester madurá den sala di parlamento Stòp di tuma tur kos personal i wak pais
Abigaïl (Abi) Boelijn di Trabou pa Kòrsou TPK pa algun luna ta sigui reunionnan di parlamento di Kòrsou. Boelijn a bin ta konstatá un aktitut di falta di madures ora parlamentarionan ta atendé asuntu di pais den sala di parlamento. Den e órgano mas haltu di pais Kòrsou, na luga di nos parlamentarionan kuminsá duna i mustra e bon ehèmpel pa komunidat.
Mantene e kultura di nos norma i balornan ku nos grandinan a siña nos, pa kada un kos chikitu ta kuminsa un diskushon EMOSHONAL sin kontenido. Asina nan tende nan nomber, ta pidi presidente “persoonlijke feit”. Ta asina lihe un parlamentario ta trapa tenchi di pia di un otro parlamentario?
Pero ora ta trata di kontenido mes, algun ta papia 20 minut largu sin bisa nada ku kontenido di e topiko di reunion. Ta hopi bisto ku diferente parlamentario no ta lesa, investiga i prepara prome ku reunion. Pero pa diskuti emoshonal sin kontenido si nan por. Boelijn no ta ninga ku e parlamentario nan ta refleho di komunidat.
Boelijn ta hasi un yamada na parlamentarionan pa stòp di ataka otro, pero informa boso mes promé i kontraresta otro su ponensia ku informashon bon fundá ku sifra i ehempelnan lokal i internashonal. Bisa for di kua rapòrt, pagina di wèp of dokumentu bo a sake. Awendia tin asta google. Purba di konstruí i sea transparente pa pueblo. Pueblo mester kuminsa mira parlamento bèk komo ehèmpel pa asina Kòrsou kuminsa bai dilanti.
Boelijn ta remarka ku kanando den bario, pueblo ta bisa di ta kansa di mira negatividat kaminda nan mes tin problema. Parlamentario nan kuminsá bini ku solushon, stop di keda papia hopi sin bisa nada, ataká otro sin bin ku solushon ku ta laga pueblo mira ku ta di berdat nan tin bon intenshon pa nos país. Stop ku e komportáshon di selebridat ku no ta yena pueblo su barika. Pueblo ke mira e lus di speransa.


text: Diaranson atardi a drenta informe di un atraco arma na Montanja Foodmart, mesora a dirigi varios unidad na e sitio. Na yegada a papia cu un chines cu a declara cu un persona cu panja cora na cara, bisti na preto lo a comete atraco cu un arma blanco poniendo esaki na su garganta y bay cu placa despues bandona e sitio. Polisnan a revisa e camera di seguridad su grabashon pa asina por wak unda e lo a bay pa polis hasi buskeda pa por encontra e atracador. Por a nota cu den su huida e lo a laga baska cos cay na caminda, entre otro e arma, placa y tambe e panja riba su cara.


text:
DJÁRASON 29 YÜNI PA 8 OR ANOCHI TA E MOMENTO KU E TORMENTA TROPIKAL TA PASA MAS SERKA DI NOS KU LO TA 76 KM SUIT DI BONEIRU.
Mensahe di KNMI
Boletin di siklon tropikal NR. 3
Mensahe NR. 2
Fecha: djamars 28 di yüni 2022 Ora: 04:53 di mardugá ora lokal
Mensahe klave / Atvertensia na vigor i vigilansia:
– Un vigilansia pa tormenta tropikal ta na vigor ku Potensial pa Siklon Tropikal 2 (20-30% chèns pa kondishon di tormenta tropikal) ku aun no a forma.
– E posibel tormenta tropikal por pasa 50 mi (80 km) sùit di Boneiru riba djárason 29 di yüni pa 8’or di anochi ora lokal (AST).
– Bientu di tormenta tropikal 40-50 mph (64-80 km/o) ta posibel durante di e anochi di djárason i djaweps mardugá.
– Kantidat di áwaseru 25-76 mm (1-3 inch) ta posibel for di djárason te ku i inkluyendo djárason anochi.
– Olanan di altura 9-12 pia ta posibel for di djárason anochi.
Efekto riba kondishonnan lokal
Bientu:
Bientu for di direkshon ost pa nort ost durante djárason mainta. Pa fin di djárason atardi e bientu ta kambia di direkshon i bini for di ost atrobe, ku velosidat di 56-64 km/o (35-40 mph) posiblemente 64-80 km/o (40-50 mph) na fin di djárason anochi. Ráfaga di bientu fuerte di 80-96 km/o (50-60 mph) ta posibel durante djárason anochi kompañá ku áwaseru. Den mardugá di djaweps e bientu lo kuminsá baha.
Laman:
Olanan por subi te ku 9-12 pia djárason anochi.
Áwaseru:
For di djárason atardi inkluyendo anochi un total di 25-76 mm (1-3 inch) di áwaseru ta posibel.
Ta konsehá outoridat lokal i residente di Boneiru pa sigui monitoreá futuro progreso di e sistema di wer i pa tuma tur prekoushon nesesario pa salbaguardiá bida i propiedat.
E sentro su último posishon i pronóstiko:
Te ku djadumingu 3 di yüli 2’or di mardugá ora lokal (AST), e posishon mas serka ta pronostiká na:
Djárason 29 di yüni 8’or di anochi ora lokal (AST) 11.5N 68.2W Tormenta Tropikal 47 mi (76 km) S di Boneiru
Djamars 28 di yüni 5’or di mainta ora lokal (AST) 9.3N 55.2W Tormenta Tropikal 908 mi (1461 km) ESE di Boneiru
Djamars 28 di yüni 2’or di mèrdia ora lokal (AST) 9.9N 58.2W Tormenta Tropikal 700 mi (1126 km) ESE di Boneiru
Djárason 29 di yüni 2’or di mardugá ora lokal (AST) 10.7N 62.3W Tormenta Tropikal 416 mi (670 km) ESE di Boneiru
Djárason 29 di yüni 2’or di mèrdia ora lokal (AST) 11.3N 66.3W Tormenta Tropikal 146 mi (234 km) ESE di Boneiru
Djaweps 30 di yüni 2’or di mardugá ora lokal (AST) 11.7N 70.2W Tormenta Tropikal 136 mi (218 km) WSW di Boneiru
Djaweps 30 di yüni 2’or di mèrdia ora lokal (AST) 12.0N 73.7W Tormenta Tropikal 368 mi (592 km) W di Boneiru
Definishonnan:
VIGILANSIA PA TORMENTA TROPIKAL: Un vigilansia pa kondishonnan di tormenta tropikal, inkluyendo bientu sostené dentro di e rango di 63-117 km/o (39-73 mph) (34-63) nudo ta posibel den un region spesífiko dentro di 48 ora òf ménos.


text:
RIOM, Fransia – Jemyma Betrian ta añadí un otro faha den su kolekshon. E biaha aki ganando e faha di Kampion Europeo Muay Thai ku e keda sanshoná pa e Union Internashonal di MuayThai (IMTU).
E pelea di Betrian a tuma lugá djasabra ultimo na Riom, Fransia den e Gala di Bòkseo Thai organisá pa Brizon Gym. Jemyma di e ekipo Explosion di Hulanda a bringa den e kategoria di 56kg kontra di Katia Semail di Brizon Gym, Fransia.
Betrian tabata demasiado fuerte pa su kontrinkante Franses. Algu promé ku final di e promé asalto e skina di Semail a tira e sèrbètè blanku den ring pa para e pelea.
“Jemyma ta un profeshonal pa seis aña kaba i e la gana diferente pelea. Tabata imposibel pa kontra atake. E ta un mashin di guera,” Semail a bisa despues di e pelea.


text:
Mack van den Eerenbeemt ta posiciona su mes entre e mihor cinco nan
Awe den RS-X Masculino tabata falta solamente un careda pa completa e series di 12 careda. Den e unico careda di dia aki nos atleta Mack van den Eerenbeemt ta logra finalisa na di 2do lugar y asina ta posiciona su mes entre e mihor cinco nan cu lo ta batayando mañan den e medal race.
Despues cu e siman a inicia cu tiki biento y esaki tabata tin su peso riba e actuacion di nos atleta, den e ultimo dos dia tabata tin suficiente biento pa bataya entre e mihor tresnan. E medal race ta un solo careda cu tin un balor double.
Tur clase di exito Mack den e medal race diabierna awor.


text:
Mirando cu nos grandinan ta keda e grupo mas na risico pa COVID-19, DVG ta kita cita y ta introduci walk in pa 60+.
Den e categoria di 60+ falta ainda 6,695 persona pa vacuna. DVG ta haci yamado na yiu y nietonan, pa duna un man y trece nan mayornan, trece nan welonan y yuda nan ta proteha.
Vacuna no ta solamente un acto di solidaridad y responsabilidad conhunto caminda niun hende por keda atras; pero mas tanto, vacuna ta un acto di amor pa bo mes, bo famia y bo pais!
Por fabor, no duda mas: VACUNA!


text:
Entregamento di rapport Youth Health Survey 2013
Na Departamento di Salud Publico Aruba (DESPA), den presencia di Management Team, seccion Epidemiologia y Investigacion, seccion Malesanan Contagioso y seccion Promocion di Salud a tuma luga e entregamento oficial di e rapport Youth Health Survey Aruba 2012. E rapport aki ta un fruto di labor bou guia di seccion Epidemiologia y Investigacion di DESPA. Ta prome biaha cu Aruba ta dispone di datonan relevante encuanto salud di nos hobennan aki na Aruba. E datonan aki por wordo compara cu otro paisnan mundialmente. Den e rapport tin compila dato y descripcion con nos hubentud, entre 12 pa 19 aña na Aruba, ta pensa y nan comportacion den relacion cu nan salud. Tin relato di nos hobennan relaciona cu nan estilo di bida, comportacion di riesgo di salud, salud sexual y reproductivo, pero tambe nan descripcion di nan ambiente na cas, scol, comunidad, amigo . Atencion tambe a bay na e factor di salud mental y salud fisico. Un danki ta bay na prome luga Union Europeo cu a financia e investigacion y a percura pa e imprenta di e rapport. Tambe PAHO (Pan American Health Organization) a duna ayudo tecnico. Nos ministernan anterior y actual di Salud Publico y di Enseñansa, Departamento di Enseñansa, CBS y e encuestadonan a haci cu e investigacion aki tabata exitoso te resulta den un rapport. Cu cooperacion di personal di e diferente seccionnan di DESPA, mayornan y e hobennan cu a participa na e investigacion, directiva y docentenan di e scolnan secundario a duna como resultado cu un rapport representativo di nos hubentud awo ta disponibel. E rapport ta duna un bon bista con nos hubentud na Aruba ta riba diferente tereno p.e. salud, educacion pero e parti social tambe ta wordo treci dilanti. E intencion di e rapport aki ta pa e wordo uza door di diferente departamento, organisacionnan cu ta traha cu hobennan na Aruba. Di e forma aki por traha miho maneho na bienestar, mehoracion di salud y proteccion di nos hobennan. Pa mas informacion por tuma contacto cu Departamento di Salud Publico, seccion Epidemiologia y Investigacion na 522-4200.


text:
Cunucu - Un tereno priva cu ta wordo husa pa planta. English: Field
Dabishang - Un kanika di awa of binja grandi di 2 liter traha di glas of klei.
Dadel - Fruta di Cadushi. English: Cactus fruit
Dodo - E acto di tuma descanso door di bai drumi un rato durante merdia of atardi. Dodo ta spesifico na mucha. English: Nap or siesta.
Don Juan - Muheryego, casanova. English: Casanova
Ehempel -
- Un cos cu ta duna un bon illustrashon di su typo; Coca cola ta un bon ehempel di un producto cu tin mucho hopi sucu den dje
- Un persona of algo cu ta wordo imita den manera positivo; Padu del Caribe tawata un persona hopi humilde, y mas hende mester tuma su ehempel English: Example
Fondo - E floer di lama of pos. English: Ocean floor
Foyo - Blachi di mata English: Leaf
Fruminga - Un insecto chikito cu ta biba den un colonia bou di tera. English: Ant
Fuku - Spirito malo. English: Jinn


text:
A bay sosega: Arsenio Chenco Yarzagaray
“Señor ta mi wardador, mi’n tin falta di nadaDen cunucu di yerba berde e ta pone’mi sosegaE ta hiba’mi na awa trankilPa mi bolbe haña forsa”Salmo: 23 Cu inmenso tristesa...
A BAY SOSEGA; Epifanio Stefano Tromp
“Bo palabra ta un lampi pa mi pia, un luz riba mi caminda” Salmo 119:105 Cu hopi tristesa den nos curazon pero agradecido pa e amor cu e la duna nos. Nos...
A BAY SOSEGA; Augustin Yarzagaray
“Señor ta mi wardador, mi’n tin falta di nadaDen cunucu di yerba berde e ta ponemi sosega. E ta hibami na awa trankil,Pa mi bolbe haña forsa”.Salmo: 23 Nos ta anuncia...
Na memoria di co-fundador di MEP dokter Teodosio Lin
ORANJESTAD - Cu honda pena y dolor partido MEP a ricibi fin di siman e noticia di fayecimento di un gran baluarte Arubano, sr. Teodosio Ho King Lin, miho...
A bay sosega; Augustin Yarzagaray
“Señor su preceptonan ta recto, ta alegra nos curason; Señor su mandamento ta cla, lus pa nos wowo. Respet pa Señor ta puru, ta dura pa semper; Señor su ordonan...
A bay Sosega: Eladia S. van der Linden mihor conoci como...
Romanos 14:8Pues si vivimos,para el Señor vivimos; y si morimos,para el Señor morimos.Asi pues,sea que vivamos,o que muramos,del Señor somos.A bay cas serca Senor:Eladia S. van der Linden mihor...
A bay sosega: Lysandra Lucienne Rivadeneira
“Nos ta gradici Dios cada bes cu nos corda riba bo”Filipensenan 1:3 Cu profundo tristeza na nos curason, pero conforme cu Dios su boluntad nos ta anuncia fayecimento di: Lysandra Lucienne...
A bay sosega; Florita Kock-Boekhoudt
Cu profundo tristeza na nos curason, nos ta anuncia fayecimento di nos mama, esposa, wela, bisa wela y ruman stima: Florita Kock-Boekhoudt*22-12-1945 †30-06-2022 Na nomber di su:Esposo: Juan Eugenio “Nene” KockYiunan:...
A BAY SOSEGA; Piola Maria Figaroa – Frank
Lagrima y flornan por seca, su recuerdonan y tur loke el a haci y significa pa nos, cu lo keda graba pa semper den nos mente y curason. “Cerca Dios...
A BAY SOSEGA: Señora Nolita Vrolijk
“Dios ta amor. Y amor ta Dios, maske mi no ta na e mundo aki, tur dia lo mi ta banda di boso curazon, mi por steuns di loke Senor...
A bay sosega; Petra Isidora Thodé-Rasmijn.
“Cerca Dios mi alma ta na paz, ta di dj’E mi salbacion ta bini” Salmo 62:1 Petra Isidora Thodé-Rasmijn. Mihor conoci como Dora * 19-05-1949- † 8-07-2022 Na nomber di su: Mayornan: Mama: Flora Rasmijn Tata: †Johannes...
A BAY SOSEGA: Willem Hendrik Willems
“Cerca Dios mi alma ta na paz, ta di DJ’E mi salbacion ta bin” Salmo 62:1 Cu profundo tristesa nos ta anuncia fayecimento inesperadamente di nos tata, padu, ruman y un...
A bay sosega Jacobo Joachim Gavidia
Drenta su portanan cu gradicimento,drenta su tempel cu cantica di alabansa,glorific’e, bendiciona su Nomber.Salmo 100:4 A fayece nos querido tata, esposo, omo, abuelo, bisabuelo y suegro stima: Jacobo Joachim Gavidiamihor conoce...
Obituario di: Sra. Lourdes Smouter – Lampe
"Senjor ta mi Wardador, mi n'tin falta di nada; den kunuku yen di yerba berde E ta pone-mi sosega. E ta hiba-mi na fuent'i awa frescu pa mi bolbe haja forsa." Salmo...
A bay sosega; Marcolina Werleman-Kelly
Cu inmenso tristesa pero agradecido pa tur locual el a nifica pa nos tur. Nos ta anuncia cu a bai sosega den brasa di Señor: Marcolina Werleman-Kelly 27 juli 1938 - +...
A BAY SOSEGA; Joâo Purificacăo da Silva
Hesus a bisa: “Ami ta resureccion y e bida. Esun cu kere den mi, lo biba, aunke cu nan a muri” Cu un sentimento di tristeza profundo, pero gradicido cu...
Gradicimento y Invitacion; Piola Maria Figaroa – Frank
Di profundo di nos curason, nos ta gradici tur esnan cu di un of otro forma a mustra atencion, amor y cariño durante bida, fayecimento y despedida di: Piola Maria...
A bay Sosega; Sr. Hyacintho Franken
2 Timoteo 4:6b-8 ‘mi tempu di bai a yega. Mi a lucha e bon lucha, mi a tèrminá e kareda, mi a warda e fe; den futuro ta wardá...
Anuncio di entiero Lucia Geerman-Croes
Salmo 63: Buska bo paz serca Dios so, mi alma, di dje so bo por keda spere. Cu tristeza na nos curazon nos ta bisa ayo na nos prenda di...
A Bay Sosega: Hyacintho Rudolfo “Rudy” Croes
Agradecido pa tur e amor cu semper el a duna nos y cu un dolor inmenso na nos curason, nos ta anuncia fayecimento di mi casa, nos tata, abuelo...
A BAY SOSEGA; Maxima Arendsz Croes
Cu honda pena pero conforme cu boluntad di Dios, nos ta anuncia fayecimento di Maxima Arendsz Croes Viuda di Adriaan J. Arendsz Na nomber di: Yiunan : Rose Mary & Theodoor de Jongh-Arendsz Adriaan (Junior) J....
A BAY SOSEGA: Catarina Juliana Henricus
“Bin serka Mi tur ku ta kansá i kargá, i lo Mi duna boso sosiegu” Mateo 11:28 Cu dolor na nos curason, pero conforme cu boluntad di Dios, nos ta anuncia fayecimento...
A BAY SOSEGA: Piola Maria Figaroa – Frank
Lagrima y flornan por seca, su recuerdonan y tur loke el a haci y significa pa nos, cu lo keda graba pa semper den nos mente y curason. “Cerca Dios...
A BAY SOSEGA: Lucia Croes
Cu tristesa na nos curason nos ta bisa ayo na nos prenda di famia cu a bay sosega den paz di CristoSra. Lucia Otilia Geerman-Croes Nomber di carinjo “Mama una” “Ma ucha” *13-December-1940...
A bay sosega Simon Tromp
E ta cura esnan kibra di curason E ta mara tur e heridanan E la fiha e nomber di e streanan, E ta yama cada un na su nomber. Salmo 147: 3-4 Cu inmenso...
A BAY SOSEGA; Henry O. Dubero
“Señor ta mi wardador, mi’n tin falta di nada. Den cunucu di yerba berde e ta ponemi sosega. E ta hibami na awa trankil, pa mi bolbe haña forsa”. Salmo: 23 Cu dolor na...
A bay sosega; Abigael Julia “Ella” Koolman – Rasmijn
Su amor y cariño pa ser humano ta inolvidabel. Nos a perde un amor di casa, mama, tanta,cuña, prima, pero Dios ta ricibi un precioso Angel den Su Reino...
A BAY SOSEGA; Rosalinda M. van der Biezen
“Jehova ta mi wardador, pues mi no tin falta di nada. E ta ponemi drumi den luganan di yerba berde e ta ponemi canto di awanan keto. E ta restora...
A BAY SOSEGA: Sr. Hubert Hendrik Maduro
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga atras keda bunita y Laga esakinan termina den...
Gradicimento / Invitacion
Di profundo di nos curason nos ta gradici tur hende cu di un of otro manera a mustra atencion, amor y cariño durante bida, fayecimento y despedida di nos...
A bay sosega; Hipolito Zievinger
Presioso den bista di SEÑOR ta e morto di Su santunan. Salmo 116:15 A fayece den Señor, na edad di 87 aña: Hipolito Zievinger *30-01-1935 - †12-07-2022 Esposo di: †Gloria Zievinger-Croes Na nomber di: Su dos...
A fayece: Loreta Werleman
Cu dolor na nos curazon pero conforme cu tur locual cu el a haci y nifica pa nos, nos ta anuncia fayecimento cristianamente di: Loreta Werleman Miho conoci como “Aura”...
Marco Bislip a bay sosega diadomingo mainta
ORANJESTAD - Diadomingo mainta, Marcos Bislip Jr a informa SOLO DI PUEBLO cu Marco Bislip a fayece. Marco tabatin algun dia malo y pa den ultimo oranan a empeora...
Gradicimento Mama, ruman y demas famia di Lysandra Lucienne Rivadeneira
Kier a expresa nan gratitud na un y tur cu a compaña e famia durante condolencia y entiero di Lysandra. Nos famia ta gradicido pa e muestra di amor...
A bay sosega; Antonio Croes
Mi Dios, Mi Señor, Mi Salbador, Cu Bo amor infinito tenemi den Bo braza Ya no tin scuridad, Unicamente Bo Luz briyando Sra. Clara Croes – Wester ta anuncia morto di...
A bay sosega: Sr. Hubert Hendrik Maduro
Laga tur loke ta spera mi ta bunita Laga tur locual cu mi encontra na caminda ta bunita Laga tur locual cu mi laga atras keda bunita y Laga esakinan termina den...
12Page 1 of 2


text:
Awe nos ta purba compronde ‘E sabiduria di paden’… cu Gardenia (Gadi) Kock, psicologo spiritual…
Gadi…Kico ta sabiduria pa bo?
Pa mi por conecta cu mi sabiduría interno… mi mester sinja reconoce mi sabiduría interno promer dor di “scucha” of “sinti” ki ora e ta “papia” cu mi. Hopi hende nan dia ta asina yena y ocupa… ta wordu distrai constantemente cu trabou, celular y otro actividadnan, cu nan prioridad no ta pa tuma un descanso den silencio pa re-conecta cu e sabiduría interno, cu ta loke bo alma/espíritu kier comunica na bo.
Nos tur tin sabiduria, no nos tur ta conciente di dje… con facil of dificil ta pa un hende yega eynan?
E por ta mes facil of mes difícil cu bo kier. Yega nos tur tin pa yega na dje un dia. Y ta depende si e persona kier yega liher of poco poco, si e kier yega directo of hasiendo un bocht grandi a yega na e mesun meta. Mi ta confía cu tur hende sa kiko ta traha mihor pa nan desaroyo y kiko nan curpa por tuma.
Por ta asina cu hopi sabiduria a bay perdi? Nos por rescata esakinan ainda?
Sabiduria no ta bai perdi nunca… E ta parti di bo ser/esencia/alma y bo a adkeri’e durante di diferente bidanan y evolución. Loke bo a acumula na sabiduría den bidanan anterior ta keda circula den bo centro di energía. Loke a/ta bai perdi ta e coneccion cu nos sabiduría interno y su uso beneficiario. Y e forma mas fasil pa rescate ta di tuma consciencia bek cu nunca ela bai lagabo. Semper e ta disponibel y semper bo por hasi uso di dje… Y ta abo ta esun cu a desconecta of aleja foi dje. E semper tabata tei y lo keda existi.
Toch, apesar di tanto desaroyo y informacion mi ta sinti cu tin hopi soledad, inseguridad, miedo pa bida, miedo pa comunica, miedo pa stima, miedo pa ta felis…. Durante di e primer 7 anjanan di bo bida bo ta wordu indoctrina y conditiona… Y pa colmo net e hende cu mester a dunabo amor, valor, aprecio, attention y carinjo… kwal ta bo mayornan… ta esun nan cu a hasibo dolor…. Ta esun nan cu e rechasabo… Ta esun nan cu bo ta lagabo sinti a bandonabo… Ta esun nan cu kier pa bo comporta bo mes manera nan ta desea… Y hasta a dunabo sin nan por juda e mal ehempel con pa anda cu emoción… A base di esaki nos ta crea un capa protectivo rond di nos curason… pa niun hende no yega cerca y hasi nos dolor. Nos ta prefera di biba den miedo cu tuma e riesgo di wordu heri, rechasa of bandona… Nos kier sconde nos inseguridad tras di un ctitud ficticio of kosnan material (status, kas grandi, auto caro etc). Nos no ta tuma responsabilidad pa loke nos ta pensa sinti of hasi. Nos no ta comunica for di nos amor, compashon y vulnerabilidad… pero for di e deseo di kier bo aprobashon.. of for di e deseo di impresiona e otro…. Of nos ta defensivo sin cu realmente un hende ta ataka nos. Nos ta bisa cu nos kier ta felis y inconscientemente nos ta pensa, sinti y actua net di e forma contrario. Cu otro palabra… nos no ta actua den concordancia di loke nos kier. Nos ta reactivo enbez di ta responsivo.
Si nos pensa riba muchanan, kico ta nos tarea como adulto pa sinja nan desaroya nan sabiduría di chikito ?
Nos tarea como adulto según mi ta pa re-conecta cu e aspecto di mucha den nos, sana loke tin di sana y di e forma aki re-conecta cu nos amor incondicional, nos jubilo, nos inocencia y nos sabiduría… pa nos por guía y ta e ehempel pa nos jiunan. Jiunan no ta sinja di kiko nos ta ‘bisa’ como mayor, pero di loke nos ta ‘hasi’.
Website di Gady Kock: http://www.thewisdomwithin.net
Cu otro palabra ….’ E ehempel cu nos ta duna’… danki Gadi pa comparti bo sabiduria


text:
Seccion di Remedi
E seccion di Remedi (antes Inspectie Geneesmiddelen) ta salvaguardia e seguridad y calidad di remedi, kimico, arma kimico, narcotica y substancia psicotropico cu ta wordo importa. Pues, e seccion aki ta controla tur e remedinan cu ta drenta Aruba. Na cabes di e seccion aki, tin e Inspectora di Remedi (Inspecteur Geneesmiddelen).
E servicionan di e seccion di remedi por haya akibou:
Control di remedi y/of suplemento pa uzo propio
Bo remedinan y/of suplementonan ('zelfstandigheid') a wordo deteni na aeropuerto y/of postkantoor? E ora bo mester permiso di IVA pa por importa e 'zelfstandigheid' aki pa uzo propio. E formulario di declaracion pa uzo proprio por download akinan.
Hunto cu e formularo di declaracion mester entrega e siguiente documentonan:
- E documento di aduana
- ID valido (paspoort/rijbewijs/carnet di ID)
- Un copia di descripcion di e ingredientenan si ta trata suplemento (hopi biaha aduana mes ta manda esaki pa IVA)
- Un copia di e receta di dokter si ta trata remedi
Pa motibo di COVID-19, por entrega e formulario aki solamente via email na ivg@iva.aw. Tur corespondencia lo cu IVA lo sigui via email tambe.
- Ta importante pa tene na cuenta cu si acaso bo a haci un pedido di un 'zelfstandigheid' online via un compania di cargo manera por ehempel FEDEX, DHL, Fast Delivery, cu e ora e compania di cargo mes lo mester entrega e documentonan necesario na IVA pa por saca e productonan pa su cliente.
- Pa remedinan riba receta, en principio lo por haya permiso pa importa un cantidad ekivalente na 3 luna di uzo.
- Otro remedinan cu no ta wordo prescribi pa un dokter lo wordo limita na un cantidad cu ta ekivalente na 6 luna di uzo.
Importacion di productonan pa uzo comercial
Pa importa productonan manera suplemento, cosmetica y remedi alternativa manera remedi homeopatico pa uzo comercial, ta rekeri un permiso.
IVA ta rekeri e siguiente documentonan pa evalua e peticion di un 'zelfstandigheid' pa uzo comercial:
- Un peticion por escrito cu kier importa un zelfstandigheid/zelfstandigheden pa uzo comercial dirigi na e Inspectora di Remedi, sra. Roselynn Angela;
- Un muestra di e zelfstandigheid (cu bijsluiter si ta aplicabel) den e pakete original manera esaki ta wordo bendi;
- Un copia di e etiket y/of art work riba un A4. Esaki mester ta identico na e exemplar cu a wordo entrega;
- E checklist yena pa controla cu tur documentonan rekeri a wordo entrega
Si ta aplicabel mester e siguiente documentonan tambe (IVA mes lo tuma contact cu bo si acaso mester di e documento aki):
- Un Certificate of Free Sale (prueba cu e zelfstandigheid/zelfstandigheden ta bou control di autoridadnan den e pais di e producto su origin);
- Un prueba di Good Manufacturing Practice Certificate di e fabrica;
E documentonan menciona akiriba mester manda via email na: inspectiegeneesmiddelen@iva.aw. Un funcionario di e seccion di IVA lo tuma contacto cu cu e cliente via mail pa traha un cita pa entrega e muestra y e art work na nos oficina. Pues, no tin inloop.
E proceso y rekesitonan ora di evalua bo productonan na IVA por lesa den e documento akinan. E documento ta inclui e lista di chekeo menciona den punto 4 akiriba cu mester entrega hunto cu e documentonan rekeri.
Permiso pa habri botica
Pa por habri un botica, mester tin un permiso valido otorga pa IVA. Pa mas informacion tocante e procedura aki, por tuma contacto cu nos.
Registracion di asistente di boticario
Tur asistente di boticario mester ta inscribi na IVA prome cu nan por eherce nan profesion. Pa mas informacion tocante e proceso di registracion, por tuma contacto cu nos.
Destruccion di remedi
Door di e conocimento specialisa di remedi y kimico, IVA ta e organisacion responsabel pa destrui remedi na Aruba. Instancianan cu ta haci uzo di e servicio aki ta por ehempel: botica, importado di remedi, aduana, compania di cargo, instancia di cuido, scol, laboratorio.
Remedi y kimico cu ta wordo destrui ta por ehempel esunnan cu:
- a caduca na botica, companianan di importacion, scolnan, laboratorio of otro companianan cu tin e autorisacion pa uzo of bende remedi y/of kimico;
- a wordo confisca di door di aduana;
- a wordo confisca ora ta trata accionnan ilegal;
- a wordo saca for di mercado (recall);
- a wordo uza como muestra na e Comision di Registracion y na e Seccion di Evaluacion;
- a yega cu daño cerca companianan di importacion
Proceso pa entrega peticion pa destruccion
E destruccion di remedi y/of kimico ta wordo haci riba peticion di un persona cu ta den posesion di un remedi y/of kimico. Destruccion di remedi y/of kimico ta tuma luga 6 biaha pa aña den lunanan di januari, maart, mei, juli, september y november. Peticionnan por wordo manda na info@iva.aw.
Peticion pa destruccion durante un di e lunanan menciona akiriba mester wordo entrega no mas tarda cu e prome di cada luna den cual e destruccion mester tuma luga. Por ehempel, si entrega un peticion pa destrui remedi y/of kimico den luna di januari, e peticion mester wordo entrega no mas tarda cu 1 di januari.
E peticion mester inclui lo siguiente:
- nomber di e remedi y/of kimico cu mester wordo destrui;
- e cantidad;
- razon cu e remedi y/of kimico mester wordo destrui;
- peticionnan mester wordo entrega cu postzegel cu un balor di Afl. 100,- florin (obtenibel na postkantoor) of un lege cu un balor di Afl. 100,- (obtenibel na Directie Volksgezondheid Aruba).
E relato di maneho pa loke ta destruccion di remedi y kimico por haya akinan.


text:
Division Honor
Omar Tromp “Nos ta bin duro pa Dakota, miho nan prepara”
More in Division Honor
-
AVB ta consistente ora di tuma decision?
Nos a haya hopi reacion over kiko alfinal ta bai pasa cu e weganan...
-
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
-
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y...
-
Nos ta na mitar caminda di playoffs, Dakota ta keto bai na prome lugar riba tabla
Den resumen E di tres fecha di playoffs Division Honor aparentemente lo tabata hopi...


text:
Dialuna 1 di maart Parlamento lo trata e cambionan den nos codigo civil cu ta inclui geregistreerd partnerschap. Si e cambionan goza cu sosten di mayoria e lo habri caminda pa parehanan di mesun sexo por forma union civil. Awor aki parehanan di mesun sexo ta obliga di forma un union den exterior p.e. casa na Bonaire y despues bin registra e matrimonio na censo. Sinembargo e registracion ta unicamente ceremonial pasobra e no ta otorga ningun di e derechonan manera propiedad, herencia, asuntonan fiscal cu otro parehanan ta goza di dje.
Desafortunadamente e actual Minister di Husticia Andin Bikker, tempo e tabata parlamentario, a elimina e schakelbepaling for di e amienda. Asina deprivando parehanan di mesun sexo e oportunidad di consecuentemente adkiri tur e derecho y beneficionan cu ta fundamental pa biba den union.
Articulo 8 di e Convencion Europeo di Derechonan Humano (CEDH) ta establece e derecho di respet pa bida priva y di famia, cas y correspondencia. Den e caso Oliari y Otronan vs Italia, Corte Europeo di Derechonan Humano a establece e obligacion positivo pa estadonan ofrece reconocimento legal pa parehanan di mesun sexo. Gobierno siguiendo un opinion di HOF, cu aparentemente ta desvia di e contenido di Articulo 8, tin planea di ofrece algun derecho fundamental manera propiedad, alimentacion y herencia pa esnan den union civil.
Segun HOF posponiendo e otorgamento di e asina yama derechonan supletorio manera custodia di mucha, asuntonan fiscal y servicionan social lo no causa cu Aruba ta den violacion di e CEDH. Esaki ta un concluision eroneo paso e ta sigui depriva parehanan di e mesun sexo reconocimento legal di un forma cu ta comparabel y ta inclui tur e derechonan cu un matrimonio tradicional ta encera.
Nos di ACCION 21 a haci un estudio cientifico cu mas di 1500 participante y cu un margen di eror di 2.5%. Un di e topiconan cu a ser cubri ta enlace entre parehanan di mesun sexo. Esaki ta algun di e resultadonan:
Pa parehanan di mesun sexo Na fabor Contra No sa
Union Civil 49% 32% 19%
Matrimonio 46% 37% 17%
Den comunidad claramente tin mas hende ta sostene cu opone tanto union civil como matrimonio pa parehanan di mesun sexo.
Edad Na fabor
Union Civil Contra
Union Civil No sa
Union Civil Na fabor
Matrimonio Contra
Matrimonio No sa
Matrimonio
18 – 29 76% 11% 14% 73% 16% 11%
30 – 44 59% 26% 15% 54% 33% 13%
45 – 59 40% 41% 19% 37% 45% 18%
60+ 28% 43% 29% 27% 49% 24%
E mesun division di opinion cu ta existi entre personanan di diferente edad tambe ta existi entre personanan di diferente nivel di enseñasa. Esnan cu un nivel di enseñasa limita ta 69% contra union civil pa parehanan di mesun sexo. Esey ta den contraste cu personanan cu un nivel di enseñasa avansa cu ta 77% na fabor di union civil pa parehanan di mesun sexo.
Den siglo 21 sigur no tin mas espacio pa discriminacion y tampoco prehuicio. Nos di partido ACCION 21 tin hancra den nos statuut un compromiso firme pa cu derechonan humano.
Artikel 4 Obhetivo y recursonan
d. realisa un politica den cual ta garantisa un sociedad habri, liber y husto, cu ta basa ariba derechonan fundamental di libertad, igualdad, comunidad y solidaridad.
g. promove un sociedad den cual labor, husticia individual y social, prosperidad, bienestar y seguridad di tur ciudadano ta wordo salvaguardia, pa di e forma aki tur prehuicio of discriminacion a base di rasa, color di cuero, religion, edad, limitacion, genero, orientacion sexual, privilegionan profundamente hancra y desigualdad, por wordo rechasa.


text:
E studiantenan Ferghall Vlaun y Charissa Wolff den VWO-6 di Colegio Arubano ta dos di e 150 participantenan cu ta pasa pa di dos ronda di Nederlandse Biologie Olympiade (NBO). Un total di 7.986 alumno, procedente di 266 scol, a participa na e prome ronda. Colegio Arubano ta un di e dos scolnan, pafo di Hulanda, cu a participa.
Pa 30 aña caba ta organisa e Nederlandse Biologie Olympiade (NBO), cu ta un sorto di ‘Campeonato den Biologia’. Desde 2016 Colegio Arubano ta participa na esaki. Den dos buelta na scol, e alumnonan ta traha riba tareanan por escrito y practico. E ganadonan ta pasa pa e Olimpiada Internacional di Biologia, cu lo tuma luga e aña aki na Hapon. Pa Onderbouw (te cu 3de klas), a organisa un Biologie Olympiade Junior. E alumnonan Faith Felicia di HAVO-3 y Angelie Farro di VWO-3 a resulta e miho candidatonan di e Olimpiada aki.
Planta, herencia biologico (genetica) y ecologia
E preguntanan den e prome buelta ta di indole general. Ta trata di preguntanan tocante planta, biokimica y microbiologia te cu herencia biologico (genetica) y ecologia. E docentenan mester a controla e trabou y manda un scan di e miho 5 alumnonan di cada klas of grupo.
E di dos buelta ta di 6 te cu 10 di april, y lo consisti di planta. E participantenan mester haci un prueba por escrito na scol y sigui un dia di estudio na Vrije Universiteit Amsterdam. E alumnonan ta prepara nan mes pa e prueba pa medio di e studiebundel “Planten en zo”.
Hall of fame di Biologia
E alumnonan di Colegio Arubano cu a participa na e Olimpiada a haya un potret elabora den e NBO-poster. Un copia di e poster aki ta colga den e “Biology Hall of fame” di Colegio Arubano. Tambe nan lo haya un mata di aloe den un Colegio-mok, como muestra di ta un ‘Colegiano’ y motivacion pa sigui cu plantamento mas berde na un manera creativo.


text:
Komunikado
Ta konsolidá interkambio regular entre Hoge Colleges van Staat i SER
WILLEMSTAD, 7 di sèptèmber 2018 – E Hoge Colleges van Staat (HCvS) i e Konseho Sosial Ekonómiko (SER), representá pa nan respektivo lidernan ofisial a reuní den kuadro di nan interkambio regular pa di dos biaha e aña aki djaweps 6 di sèptèmber 2018. E biaha akí e ofisina di Secretariaatvoering SER/ROA/GOA tabata e anfitrion.
Na e deliberashon a partisipá e Sekretario di Algemene Rekenkamer sra. S. Cathalina, Ombudsman sr. K. Concincion, Sekretario di Raad van Advies sra. C. Raphaëla i Direktor/Sekretario General di SER sr. R. Henriquez i algun kolega di e respektivo órganonan.
Den un konsulta ta analisá tópikonan di interes general i ta interkambiá konosementu i eksperensia ku otro.
E puntonan di agènda e biaha’kí tabata entre otro aspektonan publisitario relashoná ku e forma di traha i duna konseho, programanan di treinen kohunto i e tema ‘Future of work’.
E representantenan ofisial di HCvS i SER a konfirmá e importansia pa periodikamente keda informá e komunidat tokante nan trabou importante den kuadro di fortifikashon di nos estado di derecho demokrátiko.
Riba potrèt: sr. K. Concincion (Ombudsman), sr. R. Trenidad (Bureau Ombudsman), sra. C. Raphaëla (Sekretaria Raad van Advies), sra. L. Sasso-Hart (konsehero hurídko Algemene Rekenkamer), sra. S. Cathalina (Sekretaria Algemene Rekenkamer), sra. S. Curial-Villarreal (Konsehero Bureau Secretariaatvoering SER/ROA/GOA), i sr. R. Henriquez (Secretario General/Direktor SER).


text:
Tin 372 kaso aktivo di Covid-19 na Boneiru
Gobièrnu di Boneiru
Tin 372 kaso aktivo di Covid-19 na Boneiru 31 di yanüari 2022. Di e 26 resultadonan di tèst ku a drenta, 15 a resultá di ta positivo.Tin 8 persona di Boneiru den hospital ku Covid-19. 62 persona a rekuperá di Covid-19.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.


text:
E calender nobo di e Sanctuario di burico a wordo presentaden un manera hopi festivo cu bolo y koffie. E conocidoperiodista Nico van der Zee a entrega e prome calender naSra. Rona Coster, un local y popular publicist, periodista y columnist.
Sra. Coster a wordo escohi pa e honor aki door di su trabao incansabel den buska di sponsors pa e dak nobo di e Visitor Center. Su entusiasmo y drive a logra realiza e projecto aki.
Normalmente Manager Desiree Eldering ta hasi entrega di e prome calender, pero door di malesa e no tawata por. Tampoco e fotografo di e ultimo 10 calender di Burico no tawata available pa saka potret. Pesei mes a pidi varios amateur y fotografo professional pa saka potret y mandananaden. E resultado tawata 13 bunita potret di burico saka door di 8 fotografo. Un kaft y 12 luna di potret ta mustra nosburiconan den prima form.
E Sanctuario Arubiano, fotografonan Arubiano, y nos burico Arubiano ta mustra nos orguyo di Aruba den nos calender.
E calender ta na benta na e Sanctuario di Burico, na Superfood, Veterinario Contreras y na beauty salon En Vogue. Y tur entrada di e benta ta bai pa cuido di e buriconan, ya cu e 12 sponsors a cubri gasto di produccion di e calendernan. Pa solamento fl. 25.00 bo lo bira donjo di un bunita calender di nos burico Arubiano.


text:
Situashon general di tempu pa e siman aki.
Situashon general di tempu pa e siman aki.
Disturbio #1 ta situá awe mainta nortost di Hispaniola ta move den un direkshon west nortwèst i tin 20% chèns pa por desaroyá den un siklon tropikal durante e próksimo 5 dianan.
Disturbio #2 ta situá riba osean atlántiko i ta move den un west. E sistema aki tin aktualmente 30% chèns pa por sigui desaroyá den un siklon tropikal durante e próksimo 5 dianan. Kondishon nan atmosfériko no ta mustra favorabel pa desaroyo di e sistema aki, miéntras ku e ta move den direkshon di laman Karibe.
Tormenta tropikal Gabrielle tabata situá awe mainta riba e parti nort di osean atlántiko i ta sigui move den un direkshon nortost. Ta antisipá ku e sistema aki lo sigui debilitá durante e próksimo dianan.
Kondishon di tempu pa lokual ta trata islanan ABC, un wer generalmente seku lo prevalesé durante e próksimo dianan ku temperatura un poko mas altu ku normal.
Durante e wikènt benidero e chèns pa algu di áwaseru lo por oumentá un poko,
Kòrda sigui tur nos pronóstikonan di dia pa asina bo keda debidamente informá.


text:
KRANSHI KU SERVISIONAN ADAPTÁ PA DJAMARS 23 DI OUGÙSTÙS 2022
MINISTERIO KONSERNÍ MANEHO DI GOBERNASHON, PLANIFIKASHON I SERVISIO PÚBLIKO
KRANSHI KU SERVISIONAN ADAPTÁ PA DJAMARS 23 DI OUGÙSTÙS 2022
PUBLIKÁ RIBA 22 OUGÙSTÙS 2022
No por registrá kambio di adrès ni kita nòmber for di registro djamars 23 di ougùstùs 2022.
WILLEMSTAD – Asuntunan Públiko (Kranshi) di ministerio di Maneho di Gobernashon, Planifikashon i Servisio Públiko ta informá ku riba djamars, 23 di ougùstùs 2022, lo no ta posibel pa hasi kambio di adrès. Tampoko lo ta posibel pa kita nòmber for di registro (‘uitschrijving’).
Servisionan ku ta konforme sita ta sigui normal i otro servisionan ta sigui den forma adaptá. Kranshi ta diskulpá pa kualkier inkumbiniensia.


text:
Presentacion di e proyecto “Mi ta Bon”
Den Haag – Na buurthuis De Mussen na Den Haag a tuma lugar un presentacion di e proyectonan “Mi ta Bon”. E encuentro a conta cu presencia di Minister Plenipotenciario sr. Edwin Abath. Diputado di municipio di Den Haag sr. Rabin Baldewsingh a tene un introduccion unda ela splica cu na Den Haag ta biba aldededor di 14 mil Antiano y Arubiano. E Antiano of Arubiano ta wordo considera
Minister Plenipotenciario sr. Edwin Abath na su vez a trece dilanti cu e ta contento cu e y su staf por cera conoci cu e diferente proyectonan pa nos hendenan na Den Haag y tambe tende di esnan directamete envolvi y protagonistanan di e desaroyo cu ta tumando lugar ariba e tereno aki. Otro siman lo tin un firmamento di un protocol entre e municipio Den Haag y Aruba unda lo sera un convenio di cooperacion ariba diferente tereno. E enfasis di e cooperacion aki ta sinta ariba estrecha e lasonan di amistad, intercambio di conocemento y cooperacion entre Den Haag y Aruba ariba diferente temanan. Di e manera aki lo por traha hunto entre otro ariba tereno di cuido di mucha, hoben y anciano, deporte y weganan, intercambio cultural y embeyecimento di ciudad.
Despues a sigi presentacion di algun proyectonan manera The Mall, Fundacion Mytikas y MOED. Sr. Jan Oosten di The Mall a splica cu nan meta ta pa e hobennan tin un lugar digno den comunidad. Ta siña e hobennan pa purba na supera nan problemanan, por ehempel na scol, durante stage y den busqueda di un trabao. E fundacion ta traha cu “rolmodels” pa stimula e hobennan. Finalmente sr. Van Oosten a bisa cu nan ta traha a base di guia ariba un termino largo.
Sr. Imro Blom di Fundacion Mytikas a acentua cu nan manera di traha ta atrabes di arte y teatro. Esaki ta un metodo cu tin un drempel hopi abao y tambe ta siña e hobennan traha den team cu otro. Sr. Blom a bisa di ta contento cu su fundacion a keda selecta pa Oranjefonds pa purba na introduci nan metodo na otro partinan na Hulanda.
Sra. Ellen Rosina (di Aruba) di MOED – “Maatwerk Onder Eén Dak” a bisa cu actualmente nan ta duna guia na doscien hoben. Nan forma di guia ta encera bishita tanto na cas
E fundacion Kakiña ta traha mas cu e famianan y ta brinda sosten na mayornan den educacion di e muchanan, principalmente na e mamanan hoben, segun splicacion di sra. Joyce van der Linde-Kwidama.
Na final di presentacion Minister Plenipotenciario sr. Edwin Abath a bisa cu e mester constata cu e problematica di hobennan ta mas o menos similar cu na


text:
PRAAG — Den wikènt tras di lomba tabata tin e kampionato Oropeo di Atletismo Indoor na Praag, Republika Cheka. Pa Hulanda tabata tin tres atleta di Kòrsou ku a klasifiká pa e kompetensia. E atletanan tabata Brian Mariano riba 60 meter, Liemarvin Bonevacia i Terrence Agard riba 400 meter.
Tabata Liemarvin ku Terrence Agard ku a mira akshon promé den e kompetensia riba djabièrnè. Ambos a kore den e buèlta klasifikatorio di 400 meter sin por logra klasifiká pa e siguiente buèltanan. Liemarvin a sali na di tres lugá ku un tempu di 47.62 sekònde den su seri, miéntras ku Terrence Agard a sali na di kuater lugá ku un tempu di 47.56 sekònde den su seri. Pa a kontinuá e atleta mester a finalisá su kareda den e promé dosnan of optené e mihó seis tempunan den e atletanan ku no a finalisá den e top dosnan. Despues di e kareda Liemarvin a bisa ku e la sali muchu poko poko i e mester a sali muchu mas lihé.
Brian Mariano si a logra yega semifinal den 60 meter pero akinan no ta logra pasa pa final. Brian a yega na di kuater lugá den su seri koriendo un tempu di 6.64 sekònde.


text:
2022 TA HABRI KÒRSOU SIN PRESUPUESTO/29 di Desèmber 2021
Debi ku ainda no a publiká e lei di presupuesto:
Fin di novèmber, komienso di desèmber 2021 parlamento a trata presupuesto 2022. Di kual un mayoria den parlamento a bai di akuerdo ku esaki. Frakshon di MAN a vota kontra presupuesto pa diferente motibu di kual esaki ta un di nan.
For di tratamentu di presupuesto den komishon sentral, frakshon di MAN a indiká ku e presupuesto aki no ta kumpli reglanan ankra den nos areglo di estado i Rijkswet Financiel Toezicht(RFT). Esaki pa motibu ku e presupuesto tin defesit.
Konforme artikulo 85 insiso 2 i 4 pero tambe artikulo 15 di Rijkswet Financiel Toezicht e presupuesto aki no ta na òrdu.
Frakshon di MAN a indiká for di komienso ku ora a entrega e presupuesto no a hasi petishon na Konseho di Minister di Reino pa apliká artikulo 25 ku ta duna eksonerashon di e normanan/reglanan di presupuesto ankrá den artikulo 15.
Despues Gobièrnu di Kòrsou a hasi e petishon aki. E petishon aki mester a wordu tratá 17 desèmber ultimo den konseho di minister di reino. Pero manera ta konosi ku den e reunion aki a bini un impase i niun desishon no a wordu tuma.
Esaki ta trese kune ku no por publiká e lei di presupuesto 2022 debi ku e presupuesto tin un defesit i kual no tin eksonerashon pa akapara e defesit aki. Ku esaki Kòrsou lo habri 2022 sin presupuesto 2022 publiká, ku ta trese kune ku gobièrno lo mester funshoná konforme presupuesto 2021. Ta pa prome biaha den pais Kòrsou ku nos ta habri aña sin un presupuesto di aña publiká.
Ku e situashon aki ta hasi tera fertil pa CFT komo organo konforme normanan di kumplimentu ku presupuesto hasi petishon na Konseho di Minister di Reino pa un “aanwijzing”.
Frakshon di MAN a alerta gobièrnu for di un prinsipio riba esaki, mirando ku esaki tabata un remarke di CFT riba e presupuesto. For di prome ku manda e presupesto aki parlamento mester a sòru pa hasi e petishon pa haña eksonerashon.
Na e monento aki mester warda na momento ku Konseho di Minister di Reino reuní pa tuma un desishon riba e petishon di Gobièrnu di Kòrsou. Tambe mester wak si Konseho di Minister di Reino lo bai di akuerdo ku desviashon konforme petishon di Gobièrnu di Kòrsou. E situashon aki ta preokupante i lo ta un di e prome temanan pa frakshon di MAN den 2022.
Frakshon di MAN ta lamentá pa konstatá ku aña 2022 ta habri nos sin un programa di Gobernashon i sin un presupuesto 2022 publiká.


text:
Black Immigrant Daily News
The content originally appeared on: Diario
ORANJESTAD (AAN): Nan no a bay e fiesta! Es mas, nan ta desaproba totalmente e hecho cu a setup un fiesta cu lo a costa como 44.000 Florin, cu un costo di casi 400 Florin pa cabez na un isla priva na Aruba!
DIARIO a ricibi confirmacion cu varios profesional medico no a gusta cu net awor cu nan pashentnan ta topa cu un
muraya ora di bay busca remedi, ata AZV ta organiza un fiesta asina luhoso pa nan Christmas Party.
Hecho ta cu Docternan a haya hopi informacion, cu pashentnan ta yega Botica y ora cu nan haya sa e prijs di algun remedi pa nan mes, of pa nan yiunan, nan ta djis sali for di e Botica sin cumpra esaki. Pasobra nan no tin placa.
Y esaki ta afecta e calidad di bida di e pashentnan aki, como cu nan no ta ni cuminza cu e proceso normal pa cura nan malesa.
Ta conoci cu 2023 lo por bira un aña aun mas duro pa hopi ciudadano, y esaki lo empeora e situacion aki unda pashentnan ta yega na Botica, habri nan cartera bashi y ta djis opta pa bay cas y trata di soporta e dolor di e malesa cu nan ta pasando aden. Sigur e momento aki un fiesta di luho mester tabata poni te den e ultimo Plan Z pa un instancia manera AZV e dianan aki.
A ser splica na DIARIO, cu e prome biaha cu nan a tende cu tabatin un fiesta luhoso di AZV, nan no a kere. A pensa cu ta un sorto di chiste di mal gusto a plama rond como rumor. Pero despues a bin realiza cu tur esey ta berdad. Ni maske cu ta trece un excusa pakico a organiza esaki… “heave a heart” y pensa riba e pashentnan cu awenochi ta drumi sin cu nan por a busca nan remedi na Botica.
NewsAmericasNow.com


text:
Anthony Croes di Plus Accountant tin un trayecto di no menos cu 25 aña caba controlando bukinan di companianan grandi y esunnan menos grandi na Hulanda y na Aruba. Desde aña 2014, como cu Arubaanse Voetbal Bond mester cumpli cu exigencianan di FIFA, pa entrega un “Audited Statement” pa cual a haci uzo di e experticio di Plus Accountant.
Entretanto a cuminsa cu ceramento di e bukinan di aña 2014 y awor ta finalisando caba esunnan di aña 2015, cu lo bay na e instancianan di subsidio di Aruba pero tambe mester bay pa FIFA, cu ta un di e sostenedonan grandi di AVB, e organisacion cu ta organisa y supervisa futbol riba nos isla.
Den fin di siman, un representante di FIFA tabata na Aruba pa topa cu e Presidente di e Comision Financiero di AVB y Plus Accountant, cu ta e compania independiente di accountant di AVB, pa hunto repasa e exigencianan y kico e federacionnan mester haci internamente pa por cumpli cu tur e rekisitonan aproba dor di FIFA na nivel mundial na Februari 2016. Claro cu e desaroyo aki ta masha positivo, yudando no solamente AVB, pero henter e mundo di futbol den su totalidad.
“Si bo wak henter e proceso di Good Governance, un parti di dje ta e parti financiero. E tipo di trainingnan asina ta masha importante, pasobra for di historia di futbol semper a enfoca riba aspectonan tecnico di e wega anto e parti financiero no ta haya atencion mes. Expertonan asina ta duna training na tur esunnan cu mester aporta na e plan strategico financiero ta hopi bon. Sin e coaching aki, lo dura mucho mas largo pa AVB por logra yega unda mester yega”, asina Anthony Croes a duna di conoce.
A scoge pa Plus Accountant tambe ta presente pa asina hunto cu FIFA yuda AVB mehora su “Financiele Administratie” mas ainda. Manera cu nos sa, FIFA kier mira e federacionnan funciona mas profesional y pa nan cambia e forma tradicional cu tur hende conoce.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.


text:
WILLEMSTAD — Resientemente, komo parti di e programa edukativo di FFK den kooperashon ku KNVB, a tuma lugá un kurso di rekapasitashon pa entrenadónan hubenil di kategoria U-11, U-13 i U-15. Nico Labohm, instruktornan di KNVB tabata esun ku tabata enkargá pa duna e kurso aki.
E kurso a kuminsá djaweps 12 di yanuari i a terminá djadumingu 15 di yüli, pues e ta tin un durashon di 4 dia.
E tópikonan ku a keda trata durante e kurso aki tabata prinsipionan di futbòl moderno ku ta importante den desaroyo di hóben nan di kategoria nan aki. Tambe a trata desaroyonan tékniko di e hungadónan ku nan profilnan i e slekshonamentu di e hungadónan.
E kurso a ser repartí den 2 parti. E promé parti tabata esun práktiko i despues a tuma lugá e segundo parti kual tabata esun teorétiko. Djadumingu riba e delaster dia di e kurso aki tatin un festival di futbòl. Durante e festival aki e kusistanan a pone den práktika tur loke ku nan a haña durante e kurso.
E kurso aki tabata supsidiá pa FFK i KNVB i a konta ku partisipashon di 45 persona ku a kab’é ku éksito i a haña nan sertifikado di KNVB. Awó nos por bisa ku e famia di futbòl ta konta ku 45 entrenadó hubenil ku konosementunan nobo den e ámbito di futbòl ku lo keda ehekutá riba tereno.
FFK ta hasi un apelashon na e kursistanan ku no ta pertenesé na un klup ainda, pa djòin un klup di FFK pa yuda desaroyá i engrandesé e deporte di futbòl!
Banda di e eksitoso kurso aki, djamars 17 di yanuari último, e mesun instruktor di KNVB Sr. Nico Labohm a duna un presentashon na tur entrenadó i representantenan hubenil.
E presentashon aki tabata kontené un analisis di KNVB riba e kampionato hubenil, desaroyo di talentonan, edukashon di futbolistanan hubenil i tambe un konsepto pa Kòrsou ta un akademia nashonal di futbòl den futuro. Nan a splika nan plan pa ku e akademia nashonal aki den detayes i tambe e metodonan ku nan lo usa pa reklutá hungadónan ku ta resaltá. Pues e dirigentenan hubenil ta tin un anochi hopi interesante kaminda nan por a debatí i interkambiá riba e diferente tópikonan ku a keda tresé dilanti riba e anochi aki.


text:
Oranjestad,– Subway Aruba ta conoci pa ta e fastfood di mas saludabel rond mundo caminda cu nan ta ofrece pan, salada, flatbread, wraps y soppi cu diferente tipo di ingrediente. Subway ta conoci pa ofrece tur nan productonan fresco caminda cu loke bo pidi ta wordo prepara bo dilanti. Ademas di esaki Subway ta promove movecion y semper ta percura pa mantene nan servicio y nan calidad na esun di mihor.
Banda di esaki Sublicious Aruba N.V. ta un compania cu semper ta inverti den e desaroyo y conocimento di su staff. Esaki tawata e caso tambe na comienso di siman caminda cu tur managers a sinta hunto pa tuma un curso caminda cu tecnicanan mas avansa y nobo cu ta wordo usa den Subway a wordo presenta. E curso aki a wordo duna pa Sr. G. Hernandez kende a bin for di Merca.
E meta di e curso aki ta pa mantene staff y personal di Subway bon informa di e cambionan di mas nobo como tambe pa mehora e conocemento. Ademas nan ta papia di e forma con pa mantene un bon servicio y duna informacion na cliente den tienda. E curso aki a consisti di un parti teoretico y practico caminda cu na ultimo nan a ricibi un demostracion den tienda di locual a wordo presenta mainta pa asina aki sigura cu por trece tur loke cu nan a sinja den practica.
Tur participante a ricibi un certificado na final di e curso como prueba cu nan tuma parti di e curso aki.
SUBWAY ARUBA tin 8 localidad parti strategicamente ariba nos isla. 7 di nan ta habri tur dia di 730am pa 11pm. Esakinan ta Cura Cabai, Savaneta, Sta. Cruz, Paradera, Palm Beach, Alhambra, y Seaport. Subway Certified ta habri di dialuna pa diasabra di 8am – 430pm. Sigui tur desaroyo di SUBWAY via http://www.facebook.com/SUBWAYARUBA y ariba twitter na @SubwayAruba y kedabo bon informa.


text:
Black Immigrant Daily News
The content originally appeared on: Diario
ORANJESTAD (AAN): Muchanan di scol ainda tin par di dia liber na cas aworaki na comienzo di 2023.
Tabatin algun persona cu a yama DIARIO pa puntra si berdad scol ta
cuminza awe Diamars 3 di Januari 2023.
Esey no ta corecto! Vakantie ta finaliza riba Diaranzon 4 di Januari 2023. Esey nifica cu e prome dia di les pa e aña nobo aki ta Diahuebs 5 di Januari 2023.
Pa resto di e aña escolar, muchanan lo tin liber riba Diaranzon 25 di Januari 2023 cu ta Dia di Betico. Tambe tin liber riba Dialuna 20 di Februari 2023 cu ta Dialuna di Carnaval. Tambe lo tin liber riba Dia di Himno y Bandera, cu ta duna nan liber riba Diabierna 17 di Maart 2023.
Vakantie di Pasco Grandi lo ta di Diahuebs 6 di April 2023 te cu Diabierna 14 di April 2023. Dia di Rey ta Diahuebs 27 di April. Dia di Obrero ta Dialuna 1 di Mei 2023.
NewsAmericasNow.com


text:
Ta 1.11 di merdia. E shelo na Noord ta shinishi. Color di tristesa. Riba e waya di coriente mi dilanti tin tres paharito sinta. Un ta bula bay. Noord, e bario di Mitch Henriquez ta parse di ta prepara su mes pa su jegada mas laat. E shelo shinishi ta refleha e tristesa cu ta reina cerca hopi hende na Aruba.
Pasobra Mitch ta jega cas bek awe. No den e forma cu e lo a bin segun su propio plan. Un tata Arubiano cu a bay bishita su yiunan, famia y amigonan na Hulanda. Algo normal cerca un persona cu tin famia na Hulanda. Mitch ta jega como un difunto bek na e isla unda e la nace y crese.
Durante su vakantie Mitch a haja su morto a base di trato violento dor di polis. Den un forma hopi tragico, Mitch ta laga su cara, su imagen y nomber atras den su pais madre Hulanda. Un trato violento graba riba video dor di hopi hende cu a considera esaki como un inhusticia contra un prohimo. Podise e trato brutal cu e imagennan ta mustra nos riba media social a planta un simia cerca e autoridadnan competente cu hopi cos mester cambia den e manera cu polis ta atende cu publico. Podise e trato cu Mitch a haja na man di polis, cu a conduci na su morto lo cambia e forma cu hende ta anda cu otro den e pais aki. Cu mas tolerancia, respet y comprenshon pa e diversificacion den cultura cu por trese nos mas cerca di otro, na lugar di separa nos.
Cada biaha cu mi corda riba e mama di Mitch cu su bela den su man banda di e potret di su yiu den misa di Noord, mi ta imagina mi su dolor. Y mi sa cu awe ta un dolor aun mas grandi ora cu su mama Maria confronta e curpa sin bida di su yiu.
Mitch su mama Maria y demas famia a pidi pueblo pa companja nan den un caminata silencioso na jegada di e curpa di Mitch. E caminata ta sali for di Aerocargo te na Agencia Funeraria Aurora. Laga nos companja un mama y famia den hopi dolor den un forma pacifico. Laga nos resa y canta den e quietud di nos curason pa Mitch su alma sinti nos sosten pa su sernan keri y pa su memoria cu a touch asina hopi hende. 5 or na Aerocargo, pabou di Aeropuerto, nos ta spera cu abo tambe lo t’ey.
Ingrid Werleman, editora Comprondiendo Bida


text:
E trabou diario di un nurse ta riba cualkier piso di hospital, tin su retonan dimes. Awor si bo ta un nurse riba cuido intensivo, no por duda cu e retonan ta mas ainda mirando cu bo ta tratando cu e pashentnan di mas delicado cu tin. Pero loke e pandemia a trece cune riba e retonan di e trabou diario di un nurse tabata algo inimaginabel tur caminda rond mundo, incluyendo Aruba. Jourraine Halabi tin 18 aña ta haci e trabou aki y a biba kico e kiermen di haci su trabou den e tempo di mas inseguridad cu nunca, pero manteniendo e calmo y ‘poise’ pa keda e mesun nurse prome cu existencia di COVID-19.
RIBA PISO ENTRE PASHENTNAN CU COVID
Tabata dianan largo, shifts di oranan intenso desde cuminsamento te final, ora yega cas di trabou, cambia cambia paña pafo pa sigura cu no tabata trece e virus paden den cas unda su famia tabata biba.
“Durante pandemia nos tabata expone nos mes tur dia den e virus, 24/7. Nos tabata eynan pa haci nos trabou, Jourraine ta bisa. Tabatin hopi incertidumbre y preguntanan sin contesta ainda riba e virus, pero no tabatin tempo pa warda riba esakinan. “Cuida un pashent di COVID-19 tabata hopi intenso. E ta rekeri di un cuido basta pisa, aparte cu nan tin e virus, nan ta na ventilacion, kisas otro condicionnan cu mester atencion manera ‘zwaar diabeet’, ‘hypertensie’, problema cu higra, riñon y cancer por ehempel”. Pashent tras di pashent cu tabata drenta pa ta bou su encargo, Jourraine tabata asumi e tarea. “Mi miedo mas grandi tabata di haya famia y/of conocirnan pa cuida riba piso, cual lamentabelmente a pasa tambe.
Por lesa mas di Jourraine su entrevista den nos edicion digital, tanto den Papiamento como na Ingles.


text:
The content originally appeared on: Diario
Prome Minister Evelyn Wever-Croes
ORANJESTAD (AAN): Dia 25 di November, ta Dia Internacional cu nos ta para keto riba esfuersonan mundial pa elimina violencia contra hende muhe. Na Aruba 1 di cada 3 hende muhe ta bira victima di violencia. Esaki sigur ta hopi preocupante. Prome Minister Evelyn Wever-Croes riba e fecha importante aki ta encurasha cada ciudadano di nos pais pa para hunto y bisa ta basta na violencia contra hende muhe.
“Ora nos bisa 1 di cada 3, nos no ta papia solamente di abuso fisico pero tambe abuso emocional y verbal pasobra tin biaha tambe cu palabra bo por haci hopi mas daño cu un abuso fisico. Mi ta kere cu e impacto cu esaki tin no solamente riba e persona sino su yiunan y famia, pero ta afecta un mucha for di chikito. E mucha lo lanta cu un trauma y esaki ta e momentonan cu nos mester realisa, e señalnan alarmante den nos comunidad a consecuencia di violencia contra hende muhe.
Mi ta kere a bira ora pa bisa ta basta. E solucion ta den nos propio man pa cada un di nos traha pa stop violencia contra hende muhe. Violencia fisico y tambe verbal door di esnan cu ta kere cu nan por insulta, humiya, ofende hende muhe simplemente pasobra nan ta hende homber.
Awe mi kier haci un apelacion na henter comunidad pa nos para hunto y bisa ta basta y ban stop violencia contra hende muhe. Ban hacie pa e victimanan, nan yiunan, pa nan mama y tata, famianan y henter comunidad di Aruba. Hunto nos por pone un fin na esaki y para violencia contra hende muhe”, Prome Minister Evelyn Wever-Croes a expresa.
En conexion cu Dia Internacional Pa Eliminacion Di Violencia Contra Hende Muhe, diabierna atardi na Bestuurskantoor lo cende e lusnan oranje cu ta e señal ora bo ta sostene y convivi cu esnan cu ta victima di abuso contra hende muhe. Prome Minister den number di Gobierno di Aruba ta extende un invitacion na e comunidad di Aruba pa asisti na Bestuurskantoor pa 6:30 pm y pa para hunto y caba cu e tipo di violencia aki na Aruba.


text:
Aruba
Pregunta na crisis team Den cual grupo tres Minister a cay pa wordo vacina prome cu Polis y nos grandinan
ORANJESTAD-Den conferencia di prensa dialuna mainta, tanto Prome Minister Evelyn Wever Croes como Minister Dangui Oduber, a presenta un programa di vacunacion caminda nan a enfatisa cu lo intensifica e proceso di vacunacion y cu for di dialuna te cu awe diaranson, lo trata na duna 300 vacuna pa dia y riba diahuebs y diabierna, lo trata di yega e cantidad di 600 vacuna suministra.Na mes momento e dos mandatarionan a informa cu e proceso ta canando bon y cu den e dianan aki dilanti, e grupo di 60-Plussers, cu ta e grupo mas vulnerabel segun e propio dos Ministernan aki.
This content is exclusive for members
Register or login to unlock this article
Aruba
Minister Rocco Tjon: Comision di CPT a audit diferente centro di detencion na Aruba
Aruba
Caso Poentje Castro Detayenan demasiado vago a pone cu Hues no por a tuma otro decision
ORANJESTAD-Un misterio grandi Ministerio Publico a converti e caso di asesinato di Poentje Castro diamars ultimo, ora cu Hues den Prome Instancia a dicidi cu tin cu laga Anderson Rasmijn, e unico sospechoso di e caso aki, den libertad ya cu no tin pruebanan concreto y legal cu ta confirma cu ta el a mata Castro.
Sinembargo tin varios aspecto cu no ta cuadra of miho bisa ta klop cu otro den loke e acusado mes a declara den corte algun siman atras ora cu e caso a wordo trata mientras cu e aspecto mas extravagante, ta e hecho cu for di e investigacion inicial cu a wordo haci for di 2010, tin informacion di esaki cu a “perde.”
Un ponencia cu ta lanta hopi pregunta di e forma di proceder no solamente di Ministerio Publico pero tambe di cuerpo policial caminda ta ser mustra cu cierto partinan di e investigacion inicial, ta perdi y cu no por haya esaki.
Esaki ta duna un impresion di un falta di responsabilidad y seriedad di parti di e autoridadnan cu a haci e investigacion aki y unda nan informacion cu nan a hinca den computer, a bay y con esakinan por a perde. Lamentablemente mando policial no a ni reacciona pa bisa cu nan ta cuminsa un investigacion interno con algo asina por a pasa.
Con un oficial di polis, den e caso aki recherche, ta traha riba un caso den e “domain” di cuerpo policial, anto su informacion ta djis perde y ningun hende por haci esaki, ya cu ta dificil pa kere cu e recherchenan ta bay cas cu nan trabou y ta hinca esaki den nan computer na cas of nan laptop personal.
Fuera di esaki tin otro punto masha remarcabel, ya cu e sospechoso Rasmijn durante tratamento di e caso a declara cu el a bay cumpra droga na un cas cu ta cerca di e cas di e victima Castro.
Segun su declaracion, el a bay pa cumpra en total di 4 kilo di droga cu ta cocaina y heroina, dunando indicacion cu ta su so a bay pa haci e ‘respondi’ aki, cu sin duda ta hopi peligroso. El a bisa tambe cu na final e no a haya 4 pero 2 kilo so.
Ora cu tuma nota cu Rasmijn a staciona su auto den Spechtstraat pa cana bay den Weststraat cu ta un caya hopi transita, el a pasa riba e crusada di Weststraat y Rudolf Arendsstraat cu tambe ta un crusada hopi uza pa trafico, ta dificil pa asumi cu Rasmijn lo a core e riesgo di cana riba e pida di caminda aki, cu 2 kilo di droga sin cu el a wordo mira. Riba e mapa ilustra den e articulo por mira punto 1 ta unda ela staciona e auto y punto no. 2 ta unda Castro su cas tabata.
Ta mas normal den e tipo di negoshinan aki, pa “bestel” e droga cu anticipacion ya cu no ta solamente e droga e tin cu carga hiba bek su auto riba e distancia largo aki pero e ta canando cu miles di florin of dollar pa paga esaki cu tambe ta un riesgo grandi den e trayectorio cu el a bisa cu el a cubri.
Algo no ta klop cu su declaracion, esta di staciona su auto den Spechtstraat y cana bay te banda di Apollostraat banda di cas di Castro, pa e piki 2 kilo di droga sigur ora cu realisa cu mayoria di e negoshi di bendemento di droga, ta tuma luga den scuridad di anochi, pues lo por tin basta trafico pa y for di e mesun “tienda” na unda el a bay cumpra e droga aki.
Presencia di Rasmijn den vecindario ta keda un sospecho grandi den e caso aki pero tabata na autoridadnan hudicial pa clarifica esakinan y no awor despues di mas di un decada, busca pruebanan cu ya no por ta existi mas.
Tin un solo acusado, e yama Anderson Rasmijn. El a admiti cu e tabata na e sitio o sea den bisindario. Pero e ta nenga cu el a mata Poentje. Ministerio Publico a bisa e tabata actua straño pasobra el a para su auto leu y despues a bolbe na careda cu man scondi bou di su T-shirt. Kico e tabatin bou T-shirt? Fiscal no por a bisa kico esaki tabata pasobra nan no a ni a mir’e; ni ningun otro hende a mir’e cu e arma den su man.
Husticia ta paga awe pa eror di ayera
No tin ningun testigo cu a mir’e cerca di e cas di Poentje Castro y tampoco tin filmacion cu e tabata bini for di e cas di Poentje. E unico filmacion ta cu e ta den e caya pazuid di e supermercado Bo Chang y den Spechtstraat. E acusado mes ta nenga. Ni un biaha el a admiti di a mata Poentje Castro y hala atras.
A detene Anderson Rasmijn na aña 2011 pero no a haci ningun test pertinente di resto di polvo riba e pañanan confisca cu e tabatin bisti e anochi di e sucedido. E tabatin e pañanan aki ainda warda den un maleta. Pakico no a investiga e otro puntonan menciona door di testigo y a concentra solamente riba Anderson Rasmijn. Tur tip ta valioso.
Caso ta basa riba teoria y no echo
Fiscal mes a bisa den su rekisitorio cu el a dicidi pa concentra riba Anderson Rasmijn pasobra e tabata e unico sospechoso, mientras cu e mes algun minuut prome a pidi su disculpa pasobra e investigacion tabata laga hopi di desea y cu no a haya hopi parti di e proces-verbaal of cu a perde. Pakico no a cuminsa ful e investigacion di nobo y di e forma ey concentra riba tur e tipnan cu a drenta?
Varios tip cu no a investiga
Testigo a bisa cu tabatin un auto e anochi ey na cas di Poentje Castro cu mas hende den dje. No a bay riba dje; tabatin scooter sospechoso cu dos persona riba dje e anochi ey, pero no a sigui riba e pista aki; tin blackberry cu sanger y no a mencion’e mas; muraya tin mancha di sanger y no a bay riba dje. Si Poentje a cay y fayece mesora despues di e tiro, di con e muraya tin mancha di sanger. E persona cu a tira Poentje tabata den su cura y a bula pa huy. Ki tipo di sanger e tabata y ta mescos cu esun riba e Blackberry? Pregunta y mas pregunta. Pero sin contesta.
Aruba
Prome Minister Evelyn Wever – Croes ta premira: Un paro na recorte salarial lo yuda normalisa e situacion
Daily Nobo
Hóbennan a midi forsa den kompetensia di estímulo organisá pa federashon di karate
Celfriedt Homoet (dfm) lo bisa: “Ban Kòrsou numa !!”…
Ainda: FFK tin di paga “Security” mas ku 30.000 FL…
Bon notisia pa nos selekshon: “Cuco” Martina a firma ku NAC di Breda..
Ku transmishon di Serie del Caribe: TV Nos Pais a dal “Grandslam” !! …Base yen pa gana wega…
Celfriedt Homoet (dfm) lo bisa: “Ban Kòrsou numa !!”…
Hóbennan a midi forsa den kompetensia di estímulo organisá pa federashon di karate
Ainda: FFK tin di paga “Security” mas ku 30.000 FL…
Ku transmishon di Serie del Caribe: TV Nos Pais a dal “Grandslam” !! …Base yen pa gana wega…
Bon notisia pa nos selekshon: “Cuco” Martina a firma ku NAC di Breda..
Trending
-
Deporte2 days ago
Celfriedt Homoet (dfm) lo bisa: “Ban Kòrsou numa !!”…
-
Deporte2 days ago
Hóbennan a midi forsa den kompetensia di estímulo organisá pa federashon di karate
-
Deporte2 days ago
Ainda: FFK tin di paga “Security” mas ku 30.000 FL…
-
Deporte2 days ago
Ku transmishon di Serie del Caribe: TV Nos Pais a dal “Grandslam” !! …Base yen pa gana wega…
-
Uncategorized2 days ago
Bon notisia pa nos selekshon: “Cuco” Martina a firma ku NAC di Breda..


text:
Felis dia di prensa.
1 sèptèmber 2021
Felis dia di prensa.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kuerpo Polisial ta konsiente di e balor grandi ku medionan di
komunikashon tin den nos komunidat.
Nos sosiedat meresé di ta debidamente informa di tur susesonan i
akontesimentunan ku ta tuma lugá 24 ora pa dia riba su suela.
No opstante di e lugá ku media sosial a bin ta tuma, medionan di
komunikashon tradishonal aun mas mester realisá ku e públiko ta keda
dependé di informashon veridiko i konfiabel.
P’esei laga kada dia boso reto pa profeshonalismo, perseveransia i
pashon pa boso trabou sigui oumentá, di manera ku boso por keda sirbi
ku hopi amor, esnan ku ta dependé di boso.
Nos ta sigui konta ku e bon relashon entre prensa i polis.
Masha pabien riba boso dia i sigui ku e bon trabou.


text:
Daisy Coffie Aña 2022 mester bira un aña kaminda efektivamente ta realisá desaroyonan deseá.
Daisy Coffie
Konsehal Daisy Coffie Frakshon Coffie ta deseá pueblo di Boneiru un aña 2022 salú, plasentero i eksitoso. ‘Mi ta spera ku e aña akí ta trese tur kos ku ta hasi boso felis, tantu riba tereno privá komo riba tereno profeshonal. Riba tereno gubernamental mi ta spera ku aña 2022 ta bira un aña kaminda mas ku nunka desaroyonan deseá ta keda realisá. Akí mi ta pensa riba entre otro enseñansa ku un vishon klarito pa futuro, kombatimentu di pobresa, rekuperashon i kresementu ekonómiko, rehabilitashon di nos kamindanan loke mester kana man den man ku siguridat di tráfiko, mantenshon di nos propio kultura, atenshon pa deporte etc. Komo Frakshon Coffie mi ke sigui hasi mi trabou di representante di pueblo manera mi a hasié durante e aña ku ta tras di lomba. Mi ta konbensí ku esaki ta na bienestar di funshonamentu di Konseho Insular i di nos gobièrnu. Pa e motibu akí mi ta hasi un yamada na tur habitante di Boneiru pa tuma kontakto ku mi pa asuntunan ku mi por ta na boso servisio kuné.
– – –
2022 moet het jaar worden waarin effectief de gewenste ontwikkelingen verwezenlijkt worden.
Raadslid Daisy Coffie van Fractie Coffie wenst de Bonairiaanse bevolking een gezond, plezierig en succesvol 2022 toe. ‘Ik hoop dat dit jaar alles mag brengen dat u gelukkig maakt zowel op privé als professioneel gebied. Op het gebied van bestuur hoop ik dat 2022 een jaar wordt waarin meer dan ooit de gewenste ontwikkelingen verwezenlijkt worden. Hierbij denk ik dan aan onderwijs met een heldere visie voor de toekomst, armoedebestrijding, herstel en groei van de economie, herstel van ons wegennet dat hand in hand moet gaan met verkeersveiligheid, behoud van onze eigen cultuur, aandacht voor sport enz. Als Fractie Coffie wil ik mijn werk als volksvertegenwoordiger voortzetten zoals in de voorbije periode. Ik ben ervan overtuigd dat dit het functioneren van onze eilandsraad en ons eilandbestuur ten goede komt. Daarom wil ik een oproep doen aan alle inwoners van Bonaire om contact met mij op te nemen voor zaken waarmee ik hen van dienst kan zijn.


text:
KRALENDIJK- Entidat Públiko Boneiru i Qredits ta trahando huntu riba un areglo spesial di estímulo pa empresa di agrikultura na Boneiru. Diputado Thielman den un reunion ku Qredits a papia tokante posibilidatnan adishonal pa promové sektor di agrikultura. Promové agrikultura sostenibel i desaroyo di kunuku ta un di e prioridatnan di Kolegio Ehekutivo. Durante e último añanan Entidat Públiko Boneiru a krea algun insentivo pa empresarionan ku ta ... Lesa mas
Agrikultura
LVV ta organisá enkuentro pa doño di kabritu i karné
KRALENDIJK- E proyekto agrikultura, krio di bestia i peska (LVV) ta organisá dos enkuentro pa informá doñonan di kabritu i karné tokante e sistema di identifikashon i registrashon ‘Identificatie en Registratiesysteem’ (sistema I&R). E enkuentronan ta ... Lesa mas
Stagèr Ray van Dijk eksperimentando ku kultivo di mùshrum di uster na LVV
KRALENDIJK- Aktualmente na e servisio di LVV tin un stagèr ta eksperimentando ku kultivo di un tipo di padestul na Boneiru, e asina yamá padestul di uster (oesterzawam). Segun Van Dijk ela nota ku rònt mundu ta kultivá e padestul aki riba material ... Lesa mas
Djadumingu tin otro dia habrí na LVV
KRALENDIJK- Awe djadumingu tin otro dia na departamento di LVV. E dia habrí ta kuminsá for di 8 ‘or di mainta i lo dura te 3 ‘or di atardi. Meskos ku biaha pasá atrobe lo tin hopi kos pa kumpra i mira durante e dia habrí, meskos ku tabata e kaso biaha ... Lesa mas
Eksitoso dia habrí na servisio di LVV
KRALENDIJK- Djasabra 2 di aprel kura di L.V.V. tabata kan kan di hende. Tantu mucha i adulto tabata na e sitio menshoná, pa tuma nota di e produktonan ku tabatin pa ofresé. Sigur un éksito rotundo. Hopi hende tabata komentá e bon trabou ku Maurice Adriaens ... Lesa mas


text:
Trash2Cash: resultadonan a ser presenta For di recomendacionnan lo diseña e Waste Policy di Aruba
E rapport final di Trash2Cash a ser presenta diabierna ultimo. E rapport a ser compila pa e grupo diverso di 12 panelista cu tabata t’ey presente durante e evento di Pitch & Switch caminda 24 compania a presenta loke nan ta of por haci pa procesa un of mas tipo di desperdicio, asina tambe conoci como “waste streams”.
Di e presentacionnan na e Pitch & Switch e panelistanan a evalua tur e proposicionnan ricibi basa riba beneficio pa hende, planeta y prosperidad, y cu esaki a traha e raportahe cual a keda presenta.
E plataforma di Trash2Cash a ser lansa riba 22 februari 2022 door di Minister Ursell Arends, cu e promesa pa reduci, reuza of recicla desperdicio cu ta ser produci y importa na Aruba. Importante tabata pa inventarisa tur actividad y capacidad existente, pa asina marca e comienso di e proceso di diseña un Waste Policy pa Aruba. E meta principal ta pa cera dump di Parkietenbos pa fin di 2022, pa por logra esaki tin cu cuminsa na desvia e fluho di desperdicio mas pronto posibel.
Trash2Cash NO tabata un competencia; e pensamento cu participacion na e evento aki lo a conduci na cualkier contract cu gobierno ta completamente eroneo. Minister Arends a enfatisa cu gobierno no por simplemente impone un decision, contrario na pensamento di algun politico cu a expresa esaki. “E no lo ta responsabel ni realisabel, mirando cu mester tene cuenta cu actividad y capacidad actual”, Minister Arends ta opina. Pa e motibo aki tabata importante pa traha inventario di actividadnan existente, y tambe retonan cu gobierno por facilita un solucion pa nan – por ehempel legislacion manera un Waste Policy.
Den e proximo fase e stakeholdernan selecta lo participa den e diseño di e Waste Policy. E resultado final lo ta un plan di maneho di desperdicio acapara cu leynan y regulacionnan corespondente pa por tin control riba kico, cuanto, unda desperdicio ta ser colecta, hiba, y ser procesa.
Ministerio di Naturalesa ta keda enfatisa cu ningun compania di desperdicio lo ser exclui di e solucionnan proponi, ni awo ni den futuro. No lo tin faboritismo ni tampoco ningun monopolio permiti den e maneho di desperdicio.
Un danki di curason ta bai na e panelistanan pa nan contribuicion y evaluacion, y na e participantenan pa nan trabou y dedicacion, pa por a presenta nan vision y asina contribui na Aruba su meta di yega na un maneho di desperdicio sostenibel.


text:
Reunion Tripartit entre e delegashonnan Parlamentario di Kòrsou, Aruba i Sint Maarten
Reunion Tripartit entre e delegashonnan Parlamentario di Kòrsou, Aruba i Sint Maarten
Djaluna, 12 di yüni 2017
Den Haag – Awe djaluna 12 di yüni 2017 mainta e delegashonnan Parlamentario di Kòrsou, Aruba i Sint Maarten a tene e promé reunion formal, yama Tripartit. Den e reunion aki a trata entre otro e prosedura kon lo sigui ku e trayekto pa ku e Areglo di Disputa (Geschillenregeling). E delegashonnan a stipulá un strategia komun pa atendé e tema aki e siman aki durante e Inter Parlementair Koninkrijks Overleg (IPKO) ku nan koleganan Parlamentario di Eerste i Tweede Kamer di Hulanda. Mas aleu e delegashonnan a reuní ku un delegashon di e isla St. Eustatius. E situashon den kuadro estatal di St. Eustatius a keda diskutí ampliamente despues di a haña un presentashon di parti di representantenan di Konseho Insular di St. Eustatius.
E delegashon di e Konseho Insular di e isla St. Eustatius ta konsistí di: sr. Clyde van Putten, lider di frakshon, miembro di Konseho Insular (koalishon) sra. Rechelline Leerdam, miembro Konseho Insular (koalishon) i sr. Reuben Merkman, miembro di Konseho Insular (koalishon.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 6 di yanüari 2023.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 6 di yanüari 2023.
Kompilá: djaweps 5 di yanüari 2023, 05:00 o.l. (09:00 UTC).
Tempu: Parsialmente te de bes enkuando hopi nublá ku algun áwaseru lokal.
Temperatura máksimo lo alkansá 29ºC i temperatura mínimo 24ºC.
Solo ta sali 06:58 i ta baha 18:24 o.l.
Bientu: Generalmente ost i moderá; forsa 3 te 4 (12 te 30 km/ora, 7 te 16 nudo). Prinsipalmente den áwaseru, de bes en kuando ráfaga basta fuerte; forsa 5 (31 te 39 km/ora, 17 te 21 nudo).
Situashon general: Durante di próksimo 24 ora, un disturbio riba parti oriental di Karibe lo sòru pa momentunan ku mas nubia den nos region. E nubianan aki lo generá algun áwaseru riba parti di e isla i rondó di esaki.
Kondishon di laman: Trankil te moderá ku altura di olanan entre 0.5 i 1.5 meter (2 i 5 pia).
Fenómeno spesial: Ningun.
Perspektiva te djasabra mainta: Basta nublá ku áwaseru lokalmente.
Meteorólogo: Rombley


text:
E Naturalesa “Sekreto” di e Sinku Prinsipionan di Yoga, Part 2
Yoga ta simplemente un práktika di salú i relahamentu òf su origen, naturalesa, i propósito ta unu mas profundo?
Den e di dos parti aki di nos estudio, nos ta kuminsá wak e 5 Puntonan (Prinsipionan) di Yoga. Nos ta trata e promé dosnan: Ehersisio Apropiá (Asanas) i Respirashon Apropiá (Pranayama).
Ehersisio Apropiá
E término Asanas ta nifiká posishon (postura) firme. Esaki ta pasobra durante ehersisionan di Yoga e praktikante mester mantené e posishonnan (posturanan) aki pa un periodo di tempu. Segun Swami Vishnu Devananda, nan skrituranan ta kontené 8.400.000 Asanas (postura). Ma tin 12 postura básiko ku ta trese e esensia i resultadonan prinsipal di e sistema. Esakinan ta:
1. Para riba kabes
2. Para riba skouder
3. Plug
4. Piská
5. Dobla kurpa dilanti sintá
6. Kobra
7. Dalakochi
8. Bog
9. Twist lomba
10. Postura di e raf òf Postura di e pòwis
11. Dobla kurpa dilanti pará
12. Triangulo
E ehersisionan físiko den Yoga ta enfoká riba e salú di e wesu di lomba; su forsa i fleksibilidat. Sinembargo, ta un eror pa mira e ehersisionan aki komo meramente práktikanan físiko. Riba su website, Guru Swami Vishnu Devananda, e fundadó di International Sivananda Yoga Vedanta Centers, ta bisa asin’aki, “E ehersisionan físiko di Yoga ta diseñá no pa mehorá solamente e kurpa. Nan ta amplia tambe e fakultatnan mental i e kapasidatnan spiritual.”
Tradishonalmente, promé ku e praktikantenan di Yoga kumisá ku e Asanas, esta e ehersisionan físiko, nan ta praktiká e asina yamá kumindamentu na solo. Den mitologia Hindú, e solo ta wòrdu konsiderá komo un dios, i ta wòrdu adorá komo un símbolo di salú i inmortalidat. E kumindamentu na solo, manera esaki ta wòrdu praktiká dor di praktikantenan di Yoga, ta konsistí di 12 posishon (postura), kada unu selebrando un aspekto di e supuesto divinidat di solo.
Den Romanonan 1:25 nos ta lesa ku hende “a kambia e bèrdat di Dios pa un mentira i a adorá i sirbi e kriatura enbes di e Kreador, Kende ta bendishoná pa semper.” Solo ta algu finito, e ta algu ku tabatin un kuminsamentu, pues e ta meramente un kreashon di e úniko Dios berdadero i infinito. Den Isaias 45:5-6 Señor mes ta bisa, “Ami ta SEÑOR i no tin ningun otro; fuera di Mi no tin Dios. Lo Mi fahabo, ounke bo no a konoséMi, pa hende por sa for di ora solo sali te ora ku e drenta, ku no tin ni un otro fuera di Mi. Ami ta SEÑOR, i no tin ningun otro.” E Shema, e deklarashon di fe di e Hudiunan, ta bisa “Tende, O Israel! SEÑOR ta nos Dios, SEÑOR ta ún!”(Deu.6:4). Den Ezekiel 8:16 e profeta ta bisa,
“E ora ei El a hibami na e plenchi paden di e kas di SEÑOR. I mira, na entrada di e tèmpel di SEÑOR, entre e veranda i e altar, tabatin mas o menos bint'i sinku hòmber ku nan lomba pa tèmpel di SEÑOR i ku nan kara den direkshon pariba. I nan tabata bùig te na suela, kara pariba, den direkshon di solo” (enfasis, di mi).
Ku nan práktikanan, praktikantenantenan di Yoga ta birando nan lomba pa e úniko i berdadero Dios, i ta duna adorashon na solo, kua ta un akto idolatrá. I no tin nada den idolatria ku lo por ta di benefisio berdadero i duradero pa e kurpa, mente, i spiritu di hende. Loke bo sembra, esei bo ta kosecha.
Na final di e ehersisionan di Yoga, praktikantenan ta tuma e asina yamá Postura di e Kurpa Sin Bida. Esaki ta pa supuestamente rehubenesé kurpa, mente, i spiritu, i baha stress i tenshon.
Respirashon Apropiá
E di dos prinsipio di Yoga ta, Respirashon Apropiá (Pranayama). Prana ta nifiká bida (energia di bida) i tambe rosea. Yama ta nifiká kontròl. Pues algun ta tradusí pranayama komo e “kontròl di rosea.” E palabra ayama ta nifiká ekspanshon òf kresementu; asin’ei pues, un otro tradukshon di pranayama ta “ekspanshon di e forsa di bida.”
Den Yoga, praktikantenan ta trata na apsorbá e prana (e forsa di bida) tur ku ta posibel, dor di loke nan ta kome, loke nan ta mira, loke nan ta tende; ma prinsipalmente dor di e manera di hala rosea (pranayama). Tin vários téknika di pranayama, kada un ku nan propio supuesto benefisionan. Lagami djis menshoná algun di e téknikanan: Dirgha Pranayama, Ujjayi Pranayama, Nadi Shodhana, Kapalabhati, i Analoma Veloma.
Den e di tres parti di e estudio nos lo sigui analisa e otro puntonan (prinsipionan) di Yoga. Si bo ke lesa e promé parti di e estudio aki, klik aki.


text:
Trabou i Entrada
Plenchi di Trabou
Plenchi di Trabou ta un punto sentral unda buskadó- i dunadónan di trabou por akudí pa informashon i servisio riba tereno di trabou. Entidat públiko i gobièrnu sentral ta traha estrecho huntu den esaki. Plenchi di Trabou ta kere ku trabou ta e mihó kaminda pa sali for di pobresa!
Buskando trabou?
Plenchi di Trabou ta yuda residentenan di Boneiru haña trabou. Esaki ta amplia siguridat di eksistensia i e kapasidat pa para riba propio pia. E punto di salida ta trabou, pero kaminda esaki no ta posibel, Plenchi di Trabou por duna informashon tambe tokante (re)kapasitashon, coaching òf otro formanan pa amplia e chèns pa haña trabou. Wak riba nos wèpsait pa tur vakatura, registrá bo mes ‘online’, òf pasa serka nos pa un kombersashon di ‘intake’.
Buskando trahadó?
Plenchi di Trabou ta yuda dunadónan di trabou pa haña trahadónan lokal apto. Kaminda esaki no ta posibel, Plenchi por duna informashon tambe tokante pèrmit di trabou. Plenchi di Trabou ta un partner di kombersashon igual i kier koperá ku empresarionan pa logra un ekonomia lokal fuerte. Wak e posibilidatnan riba nos wèpsait òf traha un sita pa papia tokante bo situashon.


text:
Durante conferencia di prensa di fraccion di AVP ayera mainta, miembro di fraccion berde, Arthur Dowers para dilanti di oficina di Ministerio Publico, a informa cu el a presenta eynan pa entrega un keho penal contra di ex Minister Plenipotenciario Guillfred Besaril di partido MEP.
Dowers a mustra cu ta for di luna di Mei di 2021, Prome Minister Evelyn Wever Croes a wordo informa di e caso di Minister Besaril y el a confirma despues cu tin un investigacion andando y cu el a ricibi informacion di persona di Arubahuis riba decisionnan ilegal cu Besaril a tuma.
“Loke ta bisto den henter e caso aki, Prome Minister Evelyn simplemente no kier entrega keho contra ex Minister Besaril y te ainda no ta sigur cu el a presenta resultado di e investigacion di CAD na Ministerio Publico pa inicia c’un procedura penal.
For di Mei 2021 e lider di MEP y Prome Minister e tempo ey, tabata na altura di e bagamunderianan cu Besaril tabata cometiendo den su posicion di Minister Plenipotenciario, caminda el a haci mal uzo di fondo di Arubahuis, esta cu placa di pueblo.
Cu tur e informacionnan aki den su poder, tog e lider di MEP a dicidi di pone Besaril riba lista di su partido y riba dje ta bolbe nombra Besaril como Minister Plenipotenciario na Den Haag despues di eleccion di Juni 2021.
Ora cu nos pensa riba Parlamentario Allan Howell, kende su caso ainda ta den investigacion, Evelyn a entrega retiro di su gobierno pero cu Besaril e ta sigui insisti keto bay pa pone man riba cabes di su colega di partido.
Howell a wordo suspendi y no por a regresa bek como miembro di Cuerpo Policial pero Besaril ta sigui cobra su “overbruggingstoelage” y aparentemente tambe ta trahando den Cocolishi como consehero di gobierno.
Te dia di awe ainda Prome Minister no a entrega e caso na Ministerio Publico pa wordo investiga legalmente y aki nos ta papia di cosnan serio, acusacionnan cu Ministerio Publico a bin ta uzando pa investiga y persigui otro politiconan cu no ta di MEP.
For di e rapport di CAD cu a investiga e caso di Besaril, no por mira cu entre por mira acusacionnan serio manera ‘verduistering in dienstbetrekking, valsheid in geschrifte en oplichting’ y tambe ‘witwassen’ acusacionnan cu Ministerio Publico a yega di uza contra otro politiconan sin prueba concreto pa persigui e politiconan aki.
Awe cu tin informacion concreto y legal a base di investigacion di CAD, ainda Prome Minister ta sigui insisti pa no persigui Besaril legalmente y pa tal motibo mi persona como miembro di partido AVP, ta acudi na oficina di Ministerio Publico pa haci denuncia contra di ex Minister Besaril ta di spera cu e investigacion aki inicia mas pronto posibel,” Parlamentario Arthur Dowers a declara.


text:
Oranjestad- Desde aña 2012 Departamento di Agricultura, Cria y Pesca (Santa Rosa) cumpliendo cu e vision di Minister di Turismo, Transporte, Cultura y Sector Primario, Sr. Otmar Oduber a bin ta encabesa e projecto di 10.000 mata pa Aruba.
E projecto aki a wordo crea principalmente pa den un forma sustenibel provee pueblo cu frutanan fresco y embeyesemente di nos isla.
Na aña 2012 e projecto aki a wordo inaugura unda cu a planta 100 mata di fruta na e viviendanan na Cura Cabay. Durante e aña Santa Rosa a haci entrega di matanan na diferente scol, centro pa muchanan special y hende grandi, fundacion y stichtingnan unda cu mas di 1000 mata a wordo planta.
Durante aña 2013 e projecto di 10.000 mata a sigui crece unda cu a planta y haci entraga di mata na diferente localidadnan manera na Fatima College y e projecto di enbeyesemento di Linear Park unda a planta 200 mata di diferente fruta y matanan local manera Mango, Druif di lama, Breba, Kibrahacha, Mahok y hopi mas.
Pa aña 2014 Departamento di Agricultura, Cria y Pesca lo sigui engrandece e projecto di 10.000 mata y ja tin un cantidad grandi di localidadnan riba lista pa ricibi mata.
YMCA na San Nicolas y Monumentenzorg Scol Kudawecha tabata riba e lista di esnan pa ricibi mata e aña aki cual a wordo haci recientement. Na e momentonan aki Centro Colorado ta en espera di nan matanan pa asina tambe forma parti di e grandioso projecto aki.
E trabou cu Santa Rosa ta haci pa cu e projecto di 10.000 mata no ta insera solamente repartimento di mata sino tambe ta yuda cu planning di infrastructura y brinda conseho pa cu e miho manera pa mantene e matanan.
E projecto di 10.000 mata ta premira di lo sigui crece grandemente durante aña 2014 cu e meta pa planta matanan di fruta y matanan local y asina brinda pueblo cu embeyesemento di nos isla y como tambe cuminda den un forma sustenibel.


text:
Rusiano Beslan Mudranov ta kue promé medaya di oro pa Rusia den Olimpiada.
Beslan Mudranov a logra e promé medaya di oro na Olimpiada di Rio 2016. Ku un viktoria riba Yeldos Smetov di Kazakhstan den final di yudo maskulino pa 60 kilo, e ruso a bai ku e título maksimo. E Federashon Internashonal di Yudo tabata satisfecho i a sostené i motivá atletanan ruso pa kompetí apesar di e menasa pa prohibí nan di partisipá na Olimiada di Rio 2016. Esaki debí na un skandal di dopahe propulsá pa e país. Naohisa Takato di Hapon i Diyorbek Urozboev di Uzbekistan a logra medaya di plata i bròns.


text:
Gran final Softbol fastpich liga CSB/MCB ta kontinua
Gran final Softbol fastpich liga CSB/MCB ta kontinua
Awe nochi e wega number 3 di e gran final di softbol lo kontinua na Sabana ballpark entre Pichingolo Kia/Nissan vs The Fightingteam.B
Pichingolo Kia/Nissan ta dilanti den e serie aki 2-0 ku e oportunidat pa nan titula kampeon.B E partido aki lo bai ta 21:30.
Prome ku e Partido di gran final pa 19:30 lo tin e Partido number 2 di e promoshon I degradashon ku lo bai entre Nos tei Curacao Office Supply vs Vipers Elite. Vipers ta dilanti 1-0 den e serie aki ku tambe ta best of five.
CSB ta invita tur fanatiko pa tei presente pasobra probabelmente e wikent aki lo ta e ultimo wikent di softbol fastpich pa 2019. Entrada lo ta 3 florin pa mucha te ku 12 anja I tambe 60 + i 5 florin pa tur persona riba 12 anja. Tambe tin premio na porta.


text:
WILLESMTAD — FDOK huntu ku su gruponan di interes ta formulá un plan stratégiko nobo pa añanan 2017-2020. Di un forma ku ta inspirá hende i mas práktiko posibel e plan mester ta e base pa tur aktividatnan di FDOK den e añanan ei.
Direktiva di FDOK ta konsiente ku diferente desaroyo tin nan impakto riba deporte i mester di mas atenshon.
Nos komunidat konosé un patronchi di biba i kome ku no ta saludabel. Por ehempel obesitas, tenshon haltu, suku, cholesterol ta duna hopi prekupashon. Ademas, gastunan di salubridat ta masha haltu. Mas hende ta bira mas grandi; anto esei tambe tin su impakto riba gastu di salubridat.
Deporte mester di boluntario, pero den e mundu materialista e balor di sirbi bo komunidat ta bira ménos.
Deporte ta forma òf lo por forma un pilar importante den nos komunidat. Deporte ta un meta i alabes un medio. Un medio pa realisá metanan soshal den komunidat. Deporte ta promové salú; e ta halsa kalidat di bida i e tin un balor formativo i soshal. Pa medio di deporte bo por siña hóben di tin balornan haltu i kon logra nan metanan den bida den forma konstruktivo. Pa medio di deporte hóben ta siña ku pa logra algu di balor den bida, bo mester hasi esfuerso i sakrifisio. Deporte por fortifiká nos sentido di komunidat.
P’esei ta importante pa invertí den deporte. Pasobra ku invershon den deporte nos ta invertí den nos ambiente vital.
FDOK ta organisá diferente seshon kaminda kada grupo di interes por kontribuí ku ideanan inovativo na e retonan ku e sektor di deporte ta enfrentá.
Invitashonnan a bai pa Direktiva di Federashonnan miembro; Direktiva di Klupnan; Miembronan di salon di fama; Deportistanan di aña; Media; Otro gruponan di interes eksterno, manera departamentu di gobièrnu, organisashon ku ta afiliá ku deporte i posibel spònser. Por tuma kontakto ku ofisina di FDOK, telefon. 4626500, pa risibí mas informashon tokante e fecha nan i orarionan.
19 di sèptèmber, di 10.00 pa 13.00 ‘or lo tin e delaster oportunidat pa interesado bin duna su opinion.
Tur hende ku ta dispuesto na dialogá tokante loke e tin na su kurason riba retonan di deporte, ta kordialmente invitá na un seshon habrí den un ambiente ameno i konstruktivo pa inspirá envolvimentu máksimo di tur e personanan presente.
Registrashon adelantá na e seshon aki ta nesesario.


text:
Kuater empleado di SDKK ta bai disfrutá di penshun
Kuater empleado di SDKK ta bai disfrutá di penshun
WILLEMSTAD- Resientemente kuater empleado a tuma despedida di nan koleganan
na prizòn pa por bai disfrutá di nan penshun bon meresí. Tur kuater ta empleadonan
ku a laborá pa hopi aña na prizòn. Den kuadro di esaki gerensia di prizòn a organisá
un aktividat pa gradisí e koleganan aki. Nan ta forma parti di e promé grupo ku a
hasi uso di e asina yama VVU, esta retiro boluntario.
Ta trata di señora N. Cominencia di servisio Mediko, señor Fransisca di servisio di
relashonnan interno, señora C. Anthony di servisio di sastreria i señora R. Sparen
servisio i guia sosial.
Direktor di prizòn señor Urny Floran i tambe e diferente hefenan di departamento a
gradisí e koleganan pa nan trabounan desplegá durante tur e añanan den prizòn i a
deseá nan tur klase di éksito i pa nan disfrutá di nan penshun.
U.L. Florán